text:
লখিপুর, ২৭ আগস্ট ২০২০ঃ মনিপুরী য়ুথস্ ফ্রোন্ত অফ আসাম মায়ফানা চৎথরকলিবা লোনগী ওইবা খোঙজংগী মখা চৎথরকপা ওইনা ঙরাং লখিপুরগী মনুং চনবদা লৈবা মফমশিংদা ৬৪ শুবা অমসুং ৬৫ শুবা এৱেরনেস কেম্পেইন পাঙথোকখ্রে। লখিপুর কন্সটিটিয়েন্সিনা কোনবা আশ্রালৌবুকতা নিঙোম্বম রাজকুমার, লাইশ্রম নীলমনি, ঙাথেম কুঞ্জবতি, ইমা সনাথোই দেবী, মায়ফাগী প্রেসিদেন্ট সেরাম হেরাজিৎ না দাইজতা ফমখি। কোন্থৌজম বিজয়না ৱাহৌদোক পীরদুনা মায়ফানা চঙশিল্লিবা মনিপুরী ইমালোনগী খোঙজং অসি ঐখোয় পুন্না মপুঙ ফানা শৌগৎমিন্নসি হায়খি। মায়ফানা চঙশিল্লিবা খোঙজং খুদিংমকতা আশ্রালৌবুককী খুঞ্জাশিংনসু থৱায় হকচাং য়াওনা শৌগৎকনি হায়না প্রেসিমেন্ট ওইরিবা লাইশ্রম নীলমনিনা ফোঙদোকখি। ( পাউ অসি ইউতিউবতা য়েংবিউ )
মায়ফাগী ৬৫ শুবা কেম্পেইনদা পুথিখালদা হোদাম বিজয় না মীফম মপু অমদি ইমা সনাথোই দেবী, মায়ফাগী প্রেসিদেন্ট সেরাম হেরাজিৎ নচিংবা মীওইশিংনা প্রেসিদিয়াম মেম্বর ওইখি। মায়ফা লখিপুর ব্রাঞ্চকী প্রেসিদেন্ট পাউনম গীতচন্দ্রনা ৱাহৌদোক পীরদুনা মনিপুরী ইমালোনগী লৈরিবা স্কুলশিংদা ঐখোয়না মহৈরোই মশিং য়াম্না তমহন্নবা হোৎনমিন্নসি নত্রবদি ঐখোয় ইশানা ইশাগী খোঙদা য়ানশিনজবগুম থোক্লগনি হায়রদুনা ঐখোয় পুন্না ইমালোনবু কন্নবা হোৎনমিন্নসি হায়খি। মায়ফাগী প্রেসিদেন্ট সেরাম হেরাজিৎনা ধর্ম মান্নদ্রবসু লোল মান্নবা মীতৈ পাঙল ইচিল ইনাওশিংনসু খোঙজং অসিবু থমোয় শেংনা শৌগৎপীরকপা অমদি স্তেট অসিগী লুপ কয়ামরুমনসু থৱায় য়াওনা শৌগৎপীরকপবু থাগৎপা ফোঙদোরকখি। হোদাম বিজয়না আসামদা ঐখোয়সি মীশিং লিকচরবসু মতাং অসিদা ঐখোয়গী অপুনবগী থৌনা উৎপগী মতম ওইরে হায়খি। থৌরমদা মশক নাইবা মীওই কয়ানসু মাগী মাগী মরুওইবা ৱাফম কয়া ফোঙদোক্নখি। ( পাউ অসি ইউতিউবতা য়েংবিউ )
কাপ্তানপুর ইচা খোমদ্রাম লৈকায়দা খুনগী মৈরা পায়বী অমসুং খুঞ্জাশিংনা পুল্লগা ঙরাং নুমিদাং আসামদা ইমালোনগী ওইরক্লিবা শক্তম অমসুং লমদম অসিগী শেমজিনবিদনা লৈরবা লম্বীগী মতাংদা পেন্দবা ফোঙদোক্লদুনা মৈরাগী খোঙচৎ অমা চৎখি। ( পাউ অসি ইউতিউবতা য়েংবিউ )
কাপ্তানপুর ইচা খোমদ্রাম লৈকায়দা খুনগী মৈরা পায়বী অমসুং খুঞ্জাশিংনা পুল্লগা ঙরাং নুমিদাং আসামদা ইমালোনগী ওইরক্লিবা শক্তম অমসুং লমদম অসিগী শেমজিনবিদনা লৈরবা লম্বীগী মতাংদা পেন্দবা ফোঙদোক্লদুনা মৈরাগী খোঙচৎ অমা চৎখি। ( পাউ অসি ইউতিউবতা য়েংবিউ )


c: text/html

text:
সিমকার্দ অসি শিজিন্নবা মীওইশিংনা পতঞ্জলিগী পোৎচৈ লৈবদা চাদা ১০গী চাংদা মমল হন্থনা ফংহনগদৌরি। পতঞ্জলি সিমকার্দনা লুপা ১৪৪গী রিচার্জ তৌরবা মতুংদা লৈবাক শিনবা থুংনা অনলিমিতেদ কোল, জিবি ২ গী দেতা, লোয়ননা মেসেজ ১০০ থাবগী খুদোং চাবা ফংগনি। অসিতা নত্তনা পতঞ্জলি সিমকার্দ শিজিন্নরিবা কনজিউমরশিংদা অনা অয়েকনা মরম ওইদুনা শিবা অমসুং এক্সিদেন্টনা শিবা অসিনচিংবগী তোঙান তোঙানবা ইন্সুরেন্সশিংসু য়াওরি। বিএসএনএল টেলিকোম কম্পনি অসি লৈবাক অসিগী নেটৱার্কনি, পতঞ্জলি অমসুং বিএসএনএল অনিগী পান্দমদি লৈবাকসিগী মীয়ামগী য়াইফনবা তৌবদুনি হায়না সিমকার্দ হৌদোকপগী থৌরমদা রামদেবনা মীয়ামদা ফোংদোকখি। লৈবাক অসিদা বিএসএনএলগী কাউন্টার লাখ মঙা লৈরিবা অসিদগী হায়রিবা সিমকার্দ অসি ফংগনি হায়রি।
লখিপুরওনলাইন গী ফেসবুক পেজ লাইক তৌবিউ।
***Download Lakhipuronline Android App from Google Play store CLICK HERE

robotstxt: allowed

filter: keep


text:
বরাক তম্পাক্কী
খোমজিনবা পাউ খরা
০২-০৭-২০১৮
ফিফা ৱার্লদ কাপতা রাশিয়া অমসুং ক্রোয়েসিয়া ক্বাটর ফাইনেলদা খোঙ থাংজিনখ্রে।
⧭⧪➤ রাশিয়ানা স্পেইনবু পেনাল্টি শুটআউততা পাঞ্জল ৪- ৩ দা মাইথিবা পীরম্লগা ফিফা ৱার্লদ কাপকী ক্বাটর ফাইনেলদা খোঙ থাংজিনখ্রে। ঙরাং অহানবা প্রি-ক্বাটর ফাইনেল মেচকী অপিবা মতমগী মনুংদা মাইগৈ অনিনা গোল অমমম চন্নদুনা দ্রো ওইরবা মতুংদা পেনাল্টি কাউনহনবদা পাঞ্জল ৪ – ৩ দা ৱার্লদ কাপতা অহানবা ওইনা ক্বাটর ফাইনেলদা খোঙ থাংজিনজরিবা রাশিয়ানা ২০১০ গী ৱার্লদ কাপ চেম্পিয়ন স্পেইনবু থোইখি। রাশিয়াগী দিফেন্দর সর্গৈ ইগ্নাসেভিচ্ না শোয়খিবদগী মশানা কাউশিনজখিবা বোল অমনা স্পেইননা ১ – ০ দা মাঙজিন থাখিবনি। থৌদোক অসি ৱার্লদ কাপকী পুৱারীদা ১০শুবা মশানা কাউশিনজবা বোলনি। পুং ১ খরা হেল্লপ শান্নখিবা মেচ অদু শান্নরোইশিং, অয়েংবশিং অমসুং মেচ অদুবু মীৎনা উবা পাউদম পীরিবা কমেন্টেটরশিংসু খৌনাও কংখিদবা নত্তে।
অসোমদা মতুংগী ক্রোয়েসিয়া অমসুং ডেনমার্কগী মেচসু অদুমঙাই অপিবা মতম অমসুং অহেনবা মতমফাওবদা গোল অমমম চন্নদুনা দ্রো ওইদুনা লৈবদগী পেনাল্টি শুটআউততা ডেনমার্কপু ৩ – ২ দা মাইথিবা পীরম্লগা ক্রোয়েসিয়া ক্বাটর ফাইনেল চঙখ্রে।
অঙকপনি শান্নবা হৌবগী অহানবা মিনিততা দেনমার্কনা ১ - ০ দা মাংজিল থাখি। অনিশুবা মিনিততা অমুক ক্রোয়েসিয়ানা অমুক গোল অমা চন্দুনা ১ – ১ মান্নখি। টাইব্রেকরদা মাইগৈ অনিমক্কী গোপকিপার অনিমক থোইদোক্না মখোয় মখোয়গী হৈশিংবা উৎথোকখি। ক্রোয়েসিয়াগী গোলকিপার সুবাচিচ টাইব্রেকারদা বোল অহুম ঙাকখি। ডেনমার্ককীসু মখোয়গী গোলকিপারনা বোল অনি ঙাকখিবনি।
লাক্লিবা ইরাই নুমিৎ জুলাইগী তাং ৬ নুমিদাং পুং ৭-৩০ দা শান্নগদবা অহানবা ক্বাটর ফাইনেলদা উরুগুৱে অমসুং ফ্রান্স অদুগা মথং নুমিৎ জুলাই তাং ৭ নুমিদাং পুং ১১-৩০ দা রাশিয়া অমসুং ক্রোয়েসিয়া থেংগাইনরগনি।
ঙসি ৱার্লদ কাপকী রাউন্দ অফ সিক্সটিন (প্রি-ক্বাটর ফাইনেল)গী মেচ নুমিদাং পুং ৭-৩০ দা ব্রাজিল অমসুং মেক্সিকো অদুগা নুমিদাং পুং ১১-৩০ দা বেলজিয়াম অমসুং জাপান শান্নরগনি। (www.lakhipuronline.in)
য়ুম অমত্তগী মীওই ১১ অমুক্তদা শিরগা লৈরম্বা থেংনরে।
⧭⧪➤ খরনা মমিৎ কিশিল্লম্বা, খরনা মখুৎ মনিংলোমদা পুনশিল্লম্বা অসুম্না য়ুম অমত্তগী অশিবা হকচাং কয়ামরুম রুম অমত্তদা জালি অমদা য়ান্দুনা লৈরম্বা থেংনখ্রে। অশিবা হকচাং ১১ গী মনুংদা তরেৎনা নুপী অদুগা মরিনা নুপানি হায়রি। থৌদোক অসি ঙরাং অয়ুকতা দিল্লিগী বুরারিদা থোকখিবা থৌদোকনি, থৌদোক অদু উবদা পুলিসসু পুমঙক ঙকখি। ললিত অমসুং ভূবনেশ্বর মচীন মনাও অনি মমা, মচাশিং অমসুং মপুরোইবা কায়নরবী মচননুপী অমগা বুরারিগী ২৪ সন্তনগরগী মথোল অনিগী য়ুমসিদা লৈমিন্নরকপনি। অশেংবা ময়ুমনা রাজস্থানদগীনি। মচিন মনাও অনি দুকান ফম্মি। ঙরাং অয়ুকতা পোৎচৈ লৈবা লাকপশিংনা মতম থেংলফাওবদা দুকান লোন্দুনা লৈবদু য়েংশিল্লুবদা মখোয় পুন্না ১১ মক রুম অমত্তদা অমগা অমগা ইনক নক্ননা ঙকশমদা ফিনা য়ান্দুনা লৈরম্বা থেংনখিবনি হায়রি। শিদুনা লৈরম্বা ফিভম অদুদা চীংনবা কয়ামরুম লৈতবা নত্তে, অদুম ওইনমক অশিবশিং অদু পোস্ট মোর্টেমগী মতুংদা থৌদোক অদুগী তাংদাংবা লংলা লংজিন খঙলগনি।(www.lakhipuronline.in)
লালাদা কাং টোর্নামেন্ট হৌখ্রে।
⧭⧪➤ লালাগী বীরটিকেন্দ্রজিৎ স্পোর্টস্ এন্দ কলচারেল এসোসিয়েসন অমসুং হাইলাকান্দি জিলা কাং এসোসিয়েসননা শিল্লাংদুনা পাঙথোকপা কাঙ টোর্নামেন্ট হৌখ্রে। ঙরাং নোংমাইজিং নুমিৎতা টোর্নামেন্ট অসি হাইলাকান্দি জিলা পরিষদকী সিইও শান্তিকুমার সিংহনা শান্নবা হৌদোকপিখি। ঙরাং হৌদোকপা নুমিৎকী শান্নবদা চেংবিল নোংদোন লাইরেম্বী গা লাইশ্রমখুনগা শান্নখিবদা দ্রো ওইখি। জুলাই তাং ১২দগী সিলেট (বাংলাদেশ), মনিপুর, জিরিবাম অমসুং হোজাই য়াওনা তোঙান তোঙানবা মফমশিংদগী লাকপা কাংখুৎশিংসু শরুক য়ারগনি হায়রি। (www.lakhipuronline.in)
Pao sing asi ga loinana atei e-pao gi damak
Lakhipuronline android app install toubiyu CLICK HERE


text:
আসামদসু মণিপুরদা চৎনরিবা মীতৈ ময়েক চৎনহন্নবা তকশিল্লগনি: এম এল পি সি সি
ইম্ফাল, সেপ্টেম্বর ১২ : আসামদসু মণিপুরদা চৎনরিবা মীতৈ ময়েক অসি চৎনহন্নবা আসাম গভর্ণমেন্ততা তকশিন্নবা ৱারেপ লৌরে হায়না এম এল পি সি সি (মণিপুরী লেঙ্গুয়েজ প্রোতেক্সন কো-ওর্দিনেসন কমিটি) না ফোঙদোরক্লি। কমিতি অসিগী কনভেনর স্বপন অশাংবমনা থাদোরকপা চেরোল অসিনা হায়, আসামদা মীতৈ ময়েক্তা মহৈ তম্বা য়ানবা হোৎনবগী মতাঙদা এম এল পি সি সিগী মখাদা শেমখিবা ৱার্কিং সাব-কমিটিগী মীফম অমা হৌখিবা নোংমাইজিং নুমিৎতা আসামগী বেন্নাকান্দিদা লৈবা বরাক রুরেল দেবলপমেন্ট এজেন্সিগী হোলদা পাঙথোকখ্রে।
আসামগী তোঙান-তোঙানবা লূপশিংগী লুচিংবশিং অমসুং অখঙ-অহৈশিং য়াওনা পাঙথোকপা মীফম অদুনা মণিপুর গভর্ণমেন্তনা এপ্রুব তৌদুনা চৎনরিবা মীতৈ ময়েক আসামদসু চৎনহনবা হায়দুনা অমত্তা ওইনা য়ানখি। ময়েক অসি চৎনহন্নবা খোঙজং চঙশিন্নবগী থৌদাংসু এম এল পি সি সিদা শিন্নখি। লোয়ননা এম এল পি সি সিনা অতোপ্পা ওর্গানাইজেসন অমসুং ইনস্টিত্যুতশিং গা খূৎশম্নদুনা মণিপুরদা চৎনরিবা মীতৈ ময়েক অসি আসাম গভর্ণমেন্তনা এপ্রুব তৌহন্দুনা ময়েক অসিনা মহৈ তম্বা য়াহন্নবা তকশিনমিন্নবা হায়নসু মীফম অদুনা ৱারেপ লৌখি।
লুচিংহন, অহন তরানিথোই, অপোকপা মরুপনা ৱার্কিং সাব-কমিটি অমসুং মীফম অসিদা শরুক য়াবা ঙমখিদ্রবসু লুচিংহন নাওরিয়া অমুস্নানা থারকপা চেরোল মীফম অদুদা পাথোক্তুনা তাহনখি। অমসুং লাইনিংহন নাওরিয়া ফুলোনা থম্বিরম্বা ময়েকপুসু মীফম্না ইকায় খুম্নবা ঊৎখি। অদুমকপু মণিপুরদা চৎনরিবা মীতৈ ময়েক্না হীরম খুদিংমক্তা খুমাং চাওশিনখিবা মরম্না মণিপুরদা চৎনরিবা তম্নরিবা মীতৈ ময়েক অসি আসামদসু চৎনদুনা মহৈ তমহন্নবা অমসুং আসাম লৈঙাক্তা এপ্রুব তৌহন্নবা মীফম অদুনা অমত্তা ওইনা য়ানবা পুরক্তুনা ৱারেপ লৌখবনি। মহৈরোয় অমসুং খুন্নাইগী খন্থরগা লূপশিংনা থাঙজিল্লক্লিবা খোঙথাং অসিদা য়েৎশিনবগী মহুৎ শৌগৎমিন্ননবা আপিলস্ তৌরক্লি।
সোর্স: পোক্নফম


text:
“মীওইবগী মগুন অদু সেবা অমসুং অফবা গুনদা লৈ অমসুং লন্থুম অমদি ৱাত্ত-পাদবশিং উত্থোকচবদা লৈতে…”
— বাহা‘উ’ল্লাহ
মালেম শিন্থুংবদা বাহা’ই খুন্নাইনা পায়খৎলিবা খুন্নাই শেমগৎপগী তোঙান তোঙানবা থবকশিংগী ময়াইদা লৈরিবসি মশাখিংবা অমসুং ৱাত্ত-পাদবা খুন্নাই অমা শেমগৎনবা দরকার ওইরিবা তোঙান তোঙানবা প্রোগ্রামশিং অমসুং থবকশিংদুবু হৌদোক্নবা নহাশিং অমদি অহলশিংগী তৌবা ঙম্বা শেমগৎপা দিসেস্ত্রেলাইজ ওইবা মহৈ মশিংগী থবক অমনি। মসিগী মহৈ মশিংগী থবক অসি অপীকপা, ইনফোর্মেল ওইবা ‘ষ্টদি সার্কল’ হায়না খঙনবা অপীকপা কাঙলুপশিংদা ফঙহল্লি। মসিগী ষ্টদি সর্কলশিংসিগী curriculum অদু, তাইবং মপুগী ৱাহৈশিংদা য়ুম্ফম ওইদুনা, হৌরকফম পূম্নমক্তগী লাকপা মীওইশিংগী বুধি লৌশিং, লমচৎ শাজৎ, নুংগী ওইবা অমসুং থবক্কী ওইবা তৌবা ঙম্বশিং শেমগৎনবা পান্দমদুবু য়োকখৎপনি। মসিদা অঙাংশিংগী নুংগী ওইবা মহৈ মশিংগী ক্লাসশিং তাক্নবা ওজা ওইনা, লাইশোল মীফম শিন্দুনা, অমসুং ষ্টদি সার্কলশিংগী ট্যুতরশিং ওইদুনা তোঙান তোঙানবা থবকশিং তৌদুনা খুন্নাইবু সেবা তৌনবগী তৌবা ঙম্বশিংদু শেমগৎনবা থঙনা থঙননা লৈরিবা কোর্সশিং য়াওরি।
মথঙ মথঙ লৈরিবা কোর্সশিংদুদা শরুক য়ারিবশিংদুগা লোয়ননা ষ্ট্রকচরদ ওইবা অদুবু অনোপ অতিং য়াবা, শিন্দমশঙ হায়না খঙনবা সেবাগী লম্বী অমদা চৎমিন্নৈ। মসিগী লেপ্তনা চঙশিল্লিবা থবক অসিনা মীওই কয়া কয়াবু তাইবং মপুগী ৱাহৈশিংগী মতাংদা অমদি মদুনা মখোয়গী পুন্সিদা অমদি খুন্নাইদা করি ৱাহন্থোক লৈবগে হায়বগী মতাংদা মুন্না খন্থবা ঙমহল্লি, অমসুং মখোয়না তমশিল্লকপদু মখোয়গী খুন্নাইবু হেন্না ফহন্নবগীদমক্তা পানশিন্নবা পুন্না হোৎনরি।


text:
মচানুপীবু কদায়দা করি শোয়খিগদগে হায়দুনা কোয়শেন শেন্নরিবা মপুবুং কে.কে. সিং গী মতুং ইন্না মালেমগী ক্লাইমেত এক্টিভিস্টশিংগী মনুংদা লিসিপ্রিয়ানা খ্বাইদগী অঙাং ওইরিবীনি। মপাবুং মশামকসু চহী ২৮ তা ঙাইরিবনি।
দিসেম্বরগী তাং ১০ লৈবাকপোকপা নুমিৎ নুমিদাং স্পেনগী কোনুং মাদ্রিদতা পাঙথোকখিবা ইউনাইতেদ নেসন্সকী ক্লাইমেত চেঞ্জ কনফরেন্স কোপ২৫ দা অৱাংবা থাক্কী মীওইশিং য়াওনা ৱা ঙাংলিবশিংগী মরক্তা লিসিপ্রিয়া কাঙুজমসু ৱা ঙাংখি। হান্নগী ইউ এস সেক্রেটরী অফ স্টেত জোন কেরী অমসুং অতৈ মালেমগী পোলিটিকেল লিদর কয়াসু নুমিৎসিগা মরী লৈননা ৱা ঙাংখি।
লিসিপ্রিয়াগী মরমদা মপানলমগী পাউচে শিংদা ইনবা থেংনরে। স্পেনিস পাউ-চে এল পাইস্ না মহাকপু "গ্রেটাস অফ্ দি গ্লোবেল সাউথ" হায়না মীংথোনখি। প্রাইম মিনিস্টর নরেন্দ্র মোদিগী মফমদা ক্লাইমেত চেঞ্জকা মরী লৈনবা আইন অমা পাস তৌহন্নিংবগী ৱাফম লিসিপ্রিয়ানা ফোঙদোকলি। মহাক্না হায় " ক্লাইমেত লো পাস তৌরগদি ঐখোয়না মসিবু কন্ট্রোল তৌবা ঙমগনি, নত্রবদি অদুম অদুম হেনজিল্লক্লগনি"।
ইম্ফালদা পোক্লগসু অয়াম্বদি দিল্লি অমসুং ভুবনেশ্বরদা লৈ হায়। হিন্দি ফজনা ঙাংঙি। ইংরাজিদা ফজনা স্পিচ পিখি। মাইক্রোফোন লাম্বা ফংনবা ফানগুম্বা অমা চীংশিনবিরকখি।
মমা কাঙুজম ওংবী বিদ্যারানী দেবী না মচানুপীনা অসুম্না তৌবসি লাই রিকতা শোয়খিগদ্রা হায়না খনবনি অদুবু হৌজিকতি মসিগী কান্নবা খঙলে। মপাবুংনা শেম্বা ইন্টরনেসনেল য়ুথ কমিতি হায়রিবা ওর্গেনাইজেসন অসিনা মহাক্না মালেমগী অতৈ অতৈ লূপ কয়াগা খুৎশম্নবা ঙমখি। লুসিপ্রিয়া মালেমগী লৈবাক ২২ দি ভিজিত তৌখ্রে।
------------------------------------------------------------
Get latest News Updates Please Download our Android app CLICK HERE
To Subscribe our YouTube Channel LICK HERE
------------------------------------------------------------


text:
নঙ্গলগী মথক থংবা অমসুং ময়ায় থংবা শরুক অসিবু য়াংলেন শরু (thoracic spine) কৌই। য়াংলেনগা পুল্লিবা শরু পোলাং (rib cage) অসিদা শরু (vertebras) 12 লৈ অমসুং মসিনা নঙ্গলগী খ্বাইদগী শাংবা শরুক অদু শেম্মী। ডিস্ক (Discs) হায়বসিনা শরু (vertebra) খুদিংবু তোখায়হল্লিবা অমসুং মনিংদা শাফু (shocks) পুরিবা অদুনি। অরোয়বদা মসল (muscles) অমসুং লিগামেন্ট (ligaments) হায়বসিনা শরুশীং (spine) ফাজিনহল্লিবশীং অদুবুনি।
নঙ্গলগী মখা থংবা শরুক্তা নাবা (Lower back pain) হায়বসি ঐখোয় পুম্নমক্তা তোইনা থেংনবা অমনি, অদুবু মথক থংবা শরুক্তা নাবা হায়বসিদি পংনা থোক্তে। মসিগী মরমদি নঙ্গলগী শরুক অসিদা লৈরিবা শরুশীং অসি মখা থংবদা লৈরিবা শরুগুম্না লেং-ওৎপা তৌদে।
মথক থংবা নঙ্গলগী শরুকশীংদা নাবসি মখাদা পীরিবা মরমশীং অসিনা ওইহল্লি।
নঙ্গলগী মথক থংবা শরুক্তা নাবা অসি খংদোক্নবগী খ্বাইদগী কমন ওইবা লাইওংশীংদি; মসল চপ তিংবা নত্ত্রগা চাক্লগা য়াম্না শাবা ফাউবা অসিনি। খ্বাইদগী শাথীবা থৌওংশীংদা, লাইওংশীং অসিনা খুৎ-পাম্বোম অমসুং খোংশীং অসি শোন্থহল্লকপা য়াই অমসুং কনাগুম্বদদি মপান থোক্নিংবা খাংবা ঙমদবসু য়াউই।
নঙ্গলগী মথক থংবা শরুক্তা নাবসিগী অথুবা রিলিফ অমা ফংনবগীদমক দোক্টর অমা তান্নবনা খ্বাইদগী ফৈ। দোক্টর অদুনা নঙ্গলদা, থবক তৌবদা অমসুং অতৈ ফিজিকেল এক্টিভিটিশীংদা নাবা ফাউবগী মরমদা পেসেন্ট অদুদা ৱাহং কয়ামুক হংলকপা য়াই। মসিগা মরি লৈননা ইমেজিং টেষ্ট অমা তৌথোকপনা নাবদুগী চপ চাবা মরম খংদোকপা ঙমগনি অমসুং মদুগী মতুংদা চুনবা লাইয়েং অমা পীবা য়াগনি।
নঙ্গলগী মথক থংবা শরুক নাবগী লাইয়েংদা ফার্মাসিগী হিদাকশীং পীজবা অমসুং কা-হেন্না নাদবশীংগীনা হিগা য়ৈবা নত্ত্রগা উন থোম্বা অসিসু য়াউবা য়াই। শাথীনা নাবশীংগীদি, দোক্টর অদুনা হিদাক-লাংথকশীং ইরকপা য়াই নত্ত্রগা স্পাইনেল সর্জরি অমা তৌনবা হায়রকপা য়াই।
সোর্স: পোর্টেল কন্টেন্ট টিম
অকোনবা শেমদোকখিবা : 7/25/2020


text:
তঙাইফদ্রবা মঙলান অমা -- -আই. এস. থিংগোম
ঐখোয়গী খুন্নাইগী মী কয়া আসাম অমসুং ত্রিপুরাগী মফম কয়াদা চোইজাইননা খুন্দা-লৈতাদুনা লৈরিবসি লক্ষীপুর, জিরিবাম অমসুং হোজাই এরিয়া অহুমসিদা য়ুম হোংলকপগী পান্দম অমা থমসি। মণিপুরগী জিলা খুদিংমক্তগী মণিপুরীশিং হায়রিবা মফম অহুম’সিদা খুন্দানবগী থৌরাং অমসু পায়খৎসি। হায়রিবা ৱাফম অসি হেক তাবদা ওইররোইদবা, নাকোংদা হাপ্নিংদবসু য়াই! ইজরাইলদা করম্না ইহুদি ময়াম পুশিল্লকপা, লেবাননদা নোংম নোংমগী মীশিং হেনগৎলক্লিবা ভিয়েটনামদা চোইনা চোইনা তারুরুবা প্রজাশিং মণিপুর, ত্রিপুরাসিদমক ওইরক্লিবা কোলোনাইজেশনগী শক্তমশিং মাঙদা থম্লগা খন্থফম থোকই।
হৌখ্রবা ৱারী ওইরবসু অরি-অনৌ য়ান্নরবা ৱাহং কয়ানা ঙসিগীতা নত্তনা তুংলমচৎকীসু য়াওনা তত্তনা হংনরিবনি। অদুঙৈ চহী তরেৎ খুন্তাকপা মতমদা (১৮১৯-১৮২৬) মণিপুরগী নিংথৌ মচা অহুম চৌরজিৎ, মারজিৎ অমসুং গম্ভীর সিংহনা য়ুমথংননবা কাছাড় লৈবাক্তা কোনুং অহুম শেম্লদুনা তোঙান তোঙানবা লৈবাক্তা পাল্লম্মী।
খৃঃ কুমজা ১৮২৬ দা বার্মীজশিংবু তন্থোক্রগা গম্ভীর সিংহনা মণিপুরগী নিংথৌ ওইনা ফমখ্রবদা কাছাড়দা নিংথৌ মচা অমত্তা লৈখিদে। নিংথৌফম ফংহৌদ্রবা চৌরজিৎ অমসুং মারজিৎ তীর্থ চৎপগী লম্বেলদা খোঙশানখি। অদুবু ফম মুন্নবগী মহিক অদুদি নিংথৌ মচাশিংগী শীংলিদগী মাঙবা য়াদবনিনা চৌরজিৎকী মচা ইবুঙো অনী ত্রিভুবনজিৎ অমসুং নরেন্দ্রজিৎনা মারজিৎকী কোনুং ওইরম্বা কোনুং লৈকাই (হাইলাকান্দিদা) হায়রিবা মফম অদুদা লাক্লগা মণিপুরদা লান্দানবগীদমক শেম শাখি। খৃঃ কুমজা ১৮৪১দা মণিপুর নিংথৌগী মথক্তা লান্দারুবগী ত্রিভুবনজিৎ লানফমদা থৱায় থাখি।
খৃঃ কুমজা ১৮৫৮ দা শোক্নখিবা সিপাহী লালহৌ (সিপোয় ম্যুটিনি) দা নরেন্দ্রজিৎকী কাঙলুপসু য়াওশিল্লবদগী বিন্নাকান্দিগী লানফম অদুদা মায়থিবা ফংলদুনা চেনবদগী নরেন্দ্রজিৎ সিংহসু বৃটিশ সিপাইশিংনা ফাজিল্লগা সমুদ্রগী ৱাংমদা কালাপানিদা থাখি। নরেন্দ্রজিৎকী মতুংদা চুম্নদং লৈবাকমপু ওইনা কোনুং লৈকাইদা (হাইলাকান্দি) লৈরম্বশিংদি দয়াবন্ত, কোইরেংসনা, লালাসনা, গোলাপসনা নচিংবনি।
লাকচনিংলিবা ৱাফম অদুদি মণিপুরগী নিংথেম মচাশিংনা চৎখ্রবগী মতুংদা বৃটিশনা খুদুম চনখ্রবা কাছাড় লমদম অসিদা মণিপুরগী ওইবা করিমত্তা লৈহৌদবসিনি। খ্বাইদগী পেন্দবা অদুদি কোনুং অহুমদু কি:মি: ৫০.৬০ লাপ্না লৈনবনা খুন্দারিবা প্রজাশিংদি কাংখোং চাইদুনা চেল্লকপা ময়াম অদুসু মফম অমত্তদা পুংনা লৈরম্বা তারবদি নিংথৌ পান্দ্রবসু মীতৈশিংনা ডোমিনেট তৌবা, মেজোরিটি ওইবা লমদম অমা ওইনা ঙসিসু উবা ফংগদবনি। চোইজাইননা লৈখিবনিনা নোংম-নোংমগী অতোপ্পা খুন্নাইগী মীগী মশীংনা হেনগৎলকপনা মফম খুদিংমক্তা মণিপুরীশিং মাইনোরিটি ওইরক্লি।
মসিনা চৈথেং ফংলিবসিনা পোলিটিক্সকী মতাং অসিদনি। জিপি প্রেসিডেন্ট খরা কারকপা নত্তনা অৱাংবা থাক্কী মীহুৎ থাগৎপগী মতাংদদি মঙলান ওইদুনা অসুম লৈরগনি। পনবা য়াবদি কাছাড় লমদম অসিদগী জিরিবাম, হোজাই অমসুং কুম্বী তেরখা নচিংবদা মী য়াম্না খুন হোংনখি। হৌজিকমুক গুৱাহাটিদা য়ুমলিংবসু চত্থনরক্লি। মরম অসিদগী কাছাড়দা লৈবা মীতৈগী মীশিং পংহেন হেনগৎতে। ডেমোক্রেসিগী লানবুং অসিদদি ঐখোয় অসি য়াম্না শোত্থারবা লান্মী ওইরবনি। মীনা লুচিংবা ওইরগা ঐখোয়না তুংইনবা এন. আর. সি চৎহন্নবা খন্নরক্লিবসি করিগীনে?
বরাক তম্পাক অসিদা মণিপুরী অমসুং মণিপুরী মুসলিম য়াম্বা কেন্দ্র হায়রবদি লক্ষিপুর কেন্দ্রনি। অদুবু অপুনবা মীশিংগী চাদা ৫০% য়ৌবা ঙমদবনিনা মীখলদা মায় পাকপা হেক্তমক ঙমদে। মতৌ অসুম্না জিরিবাম বিধানসভা কেন্দ্র অসিসু মীতৈনা মশীং লিকপা মফম অমা ওইশিল্লকপনা থংন থংননা মীতৈ মীরেপ কাবা ঙমশিল্লকত্রে। মফম মফমদা অতোপ্পা খুন্নাইগী ফুরূপশিংনা নোংম-নোংমগী খুন্দারক্তুনা মীশিং হেনগৎলকপগী থৌওং অসি মণিপুর, আসাম, ত্রিপুরাদা তপ্না তপ্না চত্থরক্লি।
ঐখোয়গীসু তোঙানবা পোলিসি লৈফম থোকপনি। ঐখোয়গী খুন্নাইগী মী কয়া আসাম অমসুং ত্রিপুরাগী মফম কয়াদা চোইজাইননা খুন্দা-লৈতাদুনা লৈরিবসি লক্ষীপুর, জিরিবাম অমসুং হোজাই এরিয়া অহুমসিদা য়ুম হোংলকপগী পান্দম অমা থমসি। মণিপুরগী জিলা খুদিংমক্তগী মণিপুরীশিং হায়রিবা মফম অহুম’সিদা খুন্দানবগী থৌরাং অমসু পায়খৎসি। হায়রিবা ৱাফম অসি হেক তাবদা ওইররোইদবা, নাকোংদা হাপ্নিংদবসু য়াই! ইজরাইলদা করম্না ইহুদি ময়াম পুশিল্লকপা, লেবাননদা নোংম নোংমগী মীশিং হেনগৎলক্লিবা ভিয়েটনামদা চোইনা চোইনা তারুরুবা প্রজাশিং মণিপুর, ত্রিপুরাসিদমক ওইরক্লিবা কোলোনাইজেশনগী শক্তমশিং মাঙদা থম্লগা খন্থফম থোকই।
উনা উনা অনৌ অনৌবা য়ুমকৈ কয়া শাজিল্লক্তুনা খুন্দারকপা হায়বসি খজিক্তং থিজিন হুমজিল্লগা ইলায় লায়না খঙবা য়াবা ঙাক্তনি। খন্থবা অমসুং খঙজিনবা হায়বসি খ্বাইদগী হেন্না দরকার ওইরিবসি। করম্না খুন্দাহনগনি লৈফম, চাফম হিংনবগী লম্বী হায়বদুদি তপ্না তপ্না হোৎনরগা পাম্বৈ কয়ারোম থোকচরক্কনি। ঙসিদগী চহী নিফু য়াঙ্খৈগী মতুংদা ওইরবসু মঙ ফাওনরক্নবা মঙলান অসিমক ঐখোয় মঙবা হৌরসি।


text:
লখিপুর, কাছার, নভেম্বর ২৪, ২০২০- কাছারগী বিন্নাকান্দিদা লৈবা সাউথ বোরাক কনফারেন্স হোলদা পাস্টার অহোংবম জয়বিদ্যা সিং না মীফম মপু ওইদুনা ঙরাং পাঙথোকখিবা মীফম অমদা তীনখিবা মীওইশিংনা অমত্তা ওইবা ৱাখল্লোন ফোঙদোক্নখিবগা লোয়ননা ওল আসাম মনিপুরী খ্রিস্টিয়ান এসোসিয়েসন কৌবা লুপ অমা শেমখ্রে।
এলদর এন রাজকুমারবু অহানবা তার্মগী প্রেসিদেন্ট ওইনা খনখিবা থৌপুলূপ অদুদা চীঙাখম লখিবাবু অমসুং এম হেমচন্দ্র সিং বু ভাইস প্রেসিদেন্ট খনখি। লূপ অসিগী জেনরেল সেক্রেটরী হোদাম নীরেন্দ্র সিং অমসুং এসিস্টেন্ট জেনরেল সেক্রেটরী ওইনা সিঐইচ দেবিদ সিং বু খনখি। শ্রী এম জয়ন্ত সিং বু ত্রেজরর হাপখিবগা লোয়ননা একজিকিউতিব কমিতি মেম্বর ১০ লৈগদবা লুপ অসিগী এদভাইজর ওইনা পাস্তর অহোংবম জয়বিদ্যা সিং, পাস্তর এম রতন সিং অমসুং বিজেন সিং বু খনখি।
নৌনা শেমলবা লুপ অসিনা লৌখিবা ৱারেপশিংগী মনুংদা আসামদা মনিপুরী লোন অমসুং ইশাগী শক্তমগী দমক দাবী কয়ামরুম তাল্লদুনা চংশিল্লিবা খোংজং অসিদা লুপ অসিনা পুক্নিং চংনা সৌগৎলি অমসুং মনিপুরী ফুরুপ অসিগী ফংফম থোকপা হক কয়া ফংনবা তানবদা আসামগী মনিপুরী খ্রিস্তিয়ান খুন্নাইসু তুমিন্না লৈথোকলোই হায়রি। চংশিল্লিবা অমসুং মখা তানা চংশিল্লক্কদবা খোংজং কয়াদা পুন্না চংশিনমিন্ননবা থৌরাং লৈরে হায়বনচিংবশিং য়াওরি। (PAO ASI YOUTUBE TA YENGBIYU)


text:
মণিপুরী কিহোম দুবাইদা য়োনবা হৌখে
ইম্ফাল, সেপ্টেম্বর ৩ : মণিপুরগী কিহোম দুবাইগী সুপার মার্কেট খরদা ‘প্রোডাক্ট ওব মণিপুর’ হায়বা টেগ নৎত্রগা লেবেল অসিগী মখাদা ঙসিদগী য়োনবা হৌখ্রে। ইম্ফালগী সঞ্জেন্থোংদা লৈবা ওর্গানিক আউটলেটতগী ওনলাইনগী খুত্থাংদা দুবাইগী সুপারমার্কেট খরদা মণিপুরগী কিহোম য়োনবা হৌদোকপগী থৌরম অদুদা এডিসনেল চীফ সেক্রেটারি (হোর্টিকালচার এন্ড সোইল কঞ্জার্বেসন) পি ৱাইফৈ অমদি অতৈ অফিসারসিং শরুক য়াখি।
থৌরম লোইরবা মতুংদা পি ৱাইফৈনা পাউমীশিংদা হায়, লুলূ গ্রুপ ইন্টারনেসনেল কৌবা কোম্পানি অমনা দুবাইদা হাংবা মখোয়গী সুপারমার্কেটশিংদা মণিপুরগী কিহোমশিং অসি য়োনবা হৌবনি। থায়োং ফার্মার প্রডুসার কোম্পানি লিমিটেডনা লৌমীশিংদগী খোমজিনবা কিহোমশিং ডাইরেক্টোরেট ওফ হোর্টিকালচার এন্ড সোইল কঞ্জার্বেসন, মণিপুর ওর্গানিক মিসন এজেন্সি অমদি মিনিষ্ট্রি ওফ কম্মার্স এন্ড ইন্ডাষ্ট্রিগী মখাদা লৈবা এগ্রিকালচারেল এন্ড প্রোসেসড ফ্রুট প্রোডাক্টস এক্সপোর্ট ডিবলপমেন্ট ওথোরিটি (এপিইডিএ) না পুন্না খুৎশম্নদুনা দুবাই তম্না থারবা মতুংদা লুলুনা মখোয়গী সুপারমার্কেটশিংদা য়োনগদবনি হায়না মহাক্না মখা তাখি।
এডিসনেল চীফ সেক্রেটারিনা হায়, নহানমখৈদি ইম্ফাল এয়ারপোর্টতগী নৎত্রগা ওর্গানিক আউটলেট মমাংদগী মণিপুরগী কিহোম মপানগী কৈথেলশিংদা য়োন্ননবা থাখিবা অদুনা পেন্থোক্তুনা লৈরম্বনি। অদুবু ঙসিদি ঐখোয়গী কিহোমদা ‘প্রডক্ট ওফ মণিপুর’ হায়বা টেগ নৎত্রগা লেবেল অসিগী মখাদা দুবাইদা য়োনবা হৌরিবা অসি অপেনবা পোকই। মসিমক লৌমীশিংগী অচৌবা মায়পাকপা অমনি অমদি চাওথোকচনিঙাইনি। মরমদি লৌমীশিংনা লৌফমদা থবক শূরিঙৈ মতমদদি মখোয়গী পোত্থোকশিং ইম্ফালদগী হেন্দোক্তুনা মপানগী কৈথেলশিংদা থাদোকপা অসি খল্লুবদা অমনি। অদুবু ঙসিদি থাজবগী ৱাংমদা দুবাই য়ৌরে হায়নসু মহাক্না ফোঙদোকখি।
লুলু গ্রুপ ইন্টারনেসনেলগী ডাইরেক্টর জুলফিকার অমদি এপিইডিএগী চিয়ারমেন ডাক্টর এম অঙামুথুস ওনলাইনগী খুত্থাংদা থৌরম অদু শরুক য়াখি। মণিপুরগী কিহোমগী লৌফমদগী লুলুগী সুপারমার্কেট অমদা কিহোম থেন্দুনা থম্বগী ওডিও-ভিজুয়েল প্রেজেন্টসনশিংসু ওনলাইনদা পাঙথোকখিবা থৌরম অদুদা উৎখি।
সোর্স: সঙাই এক্সপ্রেস


text:
লখিপুরওনলাইন নিউজ দেস্কঃ
আসাম মনিপুরী সাহিত্য পরিষদ কামরূপ দিস্ট্রিক কমিতিগী ৩৩শুবা চহীগী মীফম জনুৱারী তাং ৩০, ২০২২ নোংমাইজিং নুমিত্তা পিদব্লিউদি কনভেন্সন এন্দ ত্রেনিং সেন্টর ওদিতোরিয়াম দীসপুরদা কোভিদ ১৯ গী চৎন কাংলোন ঙাকতুনা পাঙথোকখ্রে। পরিষদকী ফিরাল চীংখৎপা অমসুং হৈলৈ কৎলবা মতুংদা অয়ুক্কী থৌরমশিং পরিষদকী কামরূপ দিস্ত্রিক কমিতিগী ভিপি কৈশাম হেমচন্দ্রনা মীফম মপু ওইদুনা হৌদোকখি। মনিপুরী রাজবারী ব্রাঞ্চকী প্রেসিদেন্ট য়েংখোম ধনকুমার সিং, দিসপুর ব্রাঞ্চকী প্রেসিদেন্ট য়েংখোম উপেন্দ্র সিং দাইজতা ফমখি। কামরূপ দিস্ট্রিক কমিতীগী সেক্রেটরী কারাম পুন্সি না চহীগী পাউদম মীয়ামদা তাহনখি অদুগা লূপকী ত্রেজররনা চাগা চাদিংগী পাউদম পীখি।
লূপ অসিগী লাক্কদবা থবকথৌরমশিংগী পায়খৎপা য়াবা হীরমশিংগী মতাংদা ব্রাঞ্চ অনিগী মেম্বরশিং অমদি কামরূপ দিস্ট্রিক কমিতিগী মেম্বরশিংনা মাগী মাগী ৱাখল্লোন ফোঙদোক্নখি। ৱাঙাংলোয়শিং অদুদি মথংশিৎনা দাঃ ফুরিৎশাবম বিরমনি, খেমাময়ুম দিলিপ, থোকচোম ঙৌবা, ক্ষেত্রিময়ুম সিংহজিৎ, মুতুম বিরমনি, লৈশুংবম রাজকিশ্বর, ৱাহেংবম হেলেনসনা, কব্রবম জয়কুমার, গৌরব শর্মা থোঙগ্রাতাবম, য়েংখোম উপেন্দ্র, য়েংখোম ধনকুমার অসিনচিংবনি।
কামরূপ দিস্ট্রিক কমিতিগী লাক্কদবা থবক থৌরম কয়াগী মতাংদা ৱারেপ তরা লৌখি। মতুংদা দাঃ ফুরিৎশাবম বিরমনিনা মোদরেতর ওইদুনা শৈরেং শৈদিন্নবগী থৌরম অমসু পাঙথোকখি। চাওরাক্না অইবা ১১ রোমনা মশানা ইজবা শৈরেং পাথোকখি।
চাকলেন ফংমিন্নরবা মতুংদা নুংথিলগী অফোংবা মীফম ক্ষেত্রিময়ুম সিংহজিৎনা এঙ্কর ওইদুনা চৎথখি। কামরূপ দিস্ট্রিক কমিতিগী ভাইস প্রেসিদেন্ট কৈশাম হেমচন্দ্রনা মীফম মপু, আসাম মনিপুরী সাহিত্য পরিষদ সেন্ত্রেল কমিতিগী ভাইস প্রেসিদেন্ট এন বিদ্যাবাবু না চীফ গেস্ত, এক্স ভিপি আসাম মনিপুরী সাহিত্য পরিষদ সেন্ত্রেল কমিতি পি কামিনি না গেস্ত ওফ ওনর, থীংবাইজম কুলমনি অমদি থীয়াম গৌরচন্দ্রনা স্পিসিয়েল গেস্ট ওইনা শরুক য়াখি।
চীফ গেস্তনা মৈরা চুখৎলবা মতুংদা রিতায়ার্দ কেপ্তেন হিজম জয়মনি না তরাম্না ওকপগী ৱারোল পীখি। নট সংকীর্তনগী লমদা শক্নাইরবা ওজা মরি দা ইকায় খুম্নবা উৎপগা লোয়ননা লেংয়ান ফি, সাইতেসন অমদি সার্তিফিকেত খুদোল তমখি।
মতুংদা কেদিসি না পুথোকপা "কুরঙ্গনয়নী" হায়না মীংথোনবা চহীগী ওইবা জর্নেল অমা চীফগেস্তনা মাইখুম হাংখি। অদুগা হিদাম দোলেন না ইবা "অহীংসে নুমিৎ তারেনে" হায়না মীংগৌবা ৱারীমচা লাইরিক অমসু ফোংবিখি।
ৱাঙাংলোয় কয়ানা ৱারোল কয়া থম্বীরবা মতুংদা স্পিসিয়েল গেস্ত, গেস্ট অফ ওনর, চীফ গেস্তশিংনা মাগী মাগী ৱারোল পীরবা মতুংদা মীফম মপুনা ৱারোয়শিন থম্বীখি। অমদি কামরূপ দিস্ট্রিক কমিতিগী এসিস্টেন্ট সেক্রেটরী জিএস থোঙগ্রানা থাগৎ ৱাহৈ পীখি। মীফম মপুনা নুমিৎসিগী মীফম অদু চীংলেমনা লোয়শিনবিখি হায়না আসাম মনিপুরী সাহিত্য পরিষদ কামরূপ দিস্ট্রিক কমিতিগী এসিস্তেন্ট সেক্রেটরী জিএস থোঙগ্রা গী প্রেস চেরোল অমদা ফোঙদোরকলি। https://youtu.be/pyN6ol5kxEo


text:
প্রধানমন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলগী মীফমনা পার্লিয়ামেন্তা লোকপাল অমসুং লোকআয়ুক্ত ( এমেন্দমেন্ত ) বীল, ২০১৬ পুথোক্তুনা লোকপাল অমসুং লোকআয়ুক্ত এক্ত, ২০১৩ গী সেক্সন ৪৪ শেমদোকপা অমসুং কন্সিক্বেন্সিয়েল এমেন্দমেন্ত তৌবদা অয়াবা পীকখ্রে ।
অয়াবা পীরবা এমেন্দমেন্ত অসিনা কোতাগোরি কয়াগী সরকারগী থৌমীশিংনা মখোয়গী অপাম্বা অমসুং অনীংবসিং ফোংদোকপা ঙমহল্লগনি অমসুং লোকপাল অমসুং লোকআয়ুক্ত এক্ত, ২০১৪ গী সেক্তন ৪৪ থবক্তা ওন্থোকপদা লৈরম্বা খুদোং চাদবশিং কোকহল্লগনি । এমেন্দমেন্তশিং অসি স্তেন্দিং কমীতিনা থাংগৎলকখিবশিং অদুগী মনুংদা য়াওবা অমনি । (আগস্ট ১০, ২০১৬ - পিআইবি)
অয়াবা পীরবা এমেন্দমেন্ত অসিনা কোতাগোরি কয়াগী সরকারগী থৌমীশিংনা মখোয়গী অপাম্বা অমসুং অনীংবসিং ফোংদোকপা ঙমহল্লগনি অমসুং লোকপাল অমসুং লোকআয়ুক্ত এক্ত, ২০১৪ গী সেক্তন ৪৪ থবক্তা ওন্থোকপদা লৈরম্বা খুদোং চাদবশিং কোকহল্লগনি । এমেন্দমেন্তশিং অসি স্তেন্দিং কমীতিনা থাংগৎলকখিবশিং অদুগী মনুংদা য়াওবা অমনি । (আগস্ট ১০, ২০১৬ - পিআইবি)


text:
পর্সোনেল হায়জিন হায়বসি মীশীংনা মখোয়গী হকশেল ঙাকথোক্নবা অমসুং মখোয়গী পুন্সিবু হকশেল ফনা থম্নবা পাংথোকপা এপ্লিকেসনশীং অদুবুনি। পর্সোনেল হায়জিন অসি নুংতিগী ওইবা পুন্সিদা, অয়ুক্তগী তুম্বা মতম ফাউবদা ঐখোয়গী হকশেলবু ঙাকথোক্নবা পাংথোকপা লমচৎ-শাজত্তুবুনি। হকশেলবু ঙাকথোক্নবগীদমক হকচাং, শম, চিন অমসুং য়া অসি চাং নাইনা শেংদোকপা তাই অমসুং ফি-রোলশীং তোয়না শু-চাম্বা তাই। পর্সোনেল হায়জিন হায়বসি হকশেলগা য়াম্না নক্না মরি লৈনৈ। জর্মশীংনা লু-নান্দবা হকচাংশীংদা কোম্না হৌই অমসুং নাহল্লি। জর্মশীংগী মশীং অসি শুপ্নগী পুং 8গী মনুংদা মিলিয়ন 17 ফাউবা য়াম্না লায়না হেনগৎপা ঙম্মী।
ঐখোয়না চারিবা চিঞ্জাক, ঐখোয়গী হকচাং লু-নান্না থম্নবগী মওং-মতৌ, হকচাং শাজেল অমসুং শাফবা মওংদা হক্তিন্নবগী মরি, হায়রিবা পুম্নমক অসিনা হকচাংগী অফবা হকশেল থম্বদা য়াম্না চাউরবা থৌদাং লৌরি। লু-নানবা ৱাৎপদগী লায়না কয়ামরুম থোক্লকই। পেরাসাইটশীং, তিনশীং (worms), স্কেবিজ, উনশা চাত্থৎপা, য়া তিন চাবা, দায়রিয়া অমসুং দাইসেন্ত্রি অসি পর্সোনেল হায়জিন ৱাৎপদগী থোকই। হায়রিবা লায়না পুম্নমক অসি লু-নানবদগী থীংবা য়াই।
কান্নবশীং
- হকচাংদগী জর্মশীং লৌথোকই।
- হকচাংদা মনম নমথীবা লৈহন্দে।
- হকচাং চনিং তানা লৈহল্লি, মস্কুলর তেন্সন হন্থহল্লি।
- উনশাগী হেলথ ফগৎহল্লি।
- শক হেন্না য়েংবদা নুংঙাইহল্লি।
- ইশানা ইশাবু থাজবা হেনগৎহল্লি।
পর্সোনেল হায়জিনগা মরি লৈনবা ইসুশীং
ৱার্ল্ড হেলথ ওর্গানাইজেসনগী মতুংইন্না, মালেমগী ওইনা মীওই বিলিয়ন 1.1 রোমদি অফবা ঈশীং সপ্লাইগী সোর্স লৈতে অদুগা মীওই বিলিয়ন 2.4 গী ওইনদি অফবা সেনিটেসন ফেসিলিটিগী মখল অমত্তা লৈতে। চহি খুদিংগী মীওই মিলিয়ন 2 মুক্তি দায়রিয়াগী লায়নাশীংনা শিহল্লি; মখোয়দুগী মনুংদা অয়াম্বদি চহি 5গী মখাদা লৈবা অঙাংশীংনি। খ্বাইদগী হেন্না শোকহল্লিবা মীওইশীং অসি কা-হেন্না লায়রবা, মরুওইনা চাউখৎলক্লিবা লৈবাকশীংগী অপিকপা সহর নত্ত্রগা খুঙ্গংগী লমদা লৈবা মীওইশীংনি।
ফিভম অসিগী দায়ত্ব ওইবা মরুওইবা প্রোব্লেমশীংগী মনুংদা পনবা য়াবা খরদি: সেক্টর অসিদা পীবা প্রাইওরিটি হন্থবা, ফাইনান্সিএল রিসোর্সশীং হন্থবা, ঈশীংগী সপ্লাই অমসুং সেনিটেসন সর্ভিসশীংগী সষ্টেনেবিলিটি হন্থবা, হায়জিন বিহেবিয়র মতিক চাদবা, অমসুং হোসপীটালশীং, হেলথ সেন্টরশীং অমসুং স্কুলশীং য়াউনা মীয়াম তিনবা মফমদা মতিক চাবা সেনিটেসন লৈতবা অসিনি। শাফবা ঈশীংগী মতিক চানা ফংবা, অমাং-অশোয়শীং শাফবা মওংদা হুন্দোক্নবগী মফম অমা লৈবা, অমসুং অফবা হায়জিন বিহেবিয়রশীং হৌদোকপনচিংবসি রিস্ক ফেক্টরশীং অসিনা থোকহনবা লায়নাগী পোৎলুম হন্থহনবদা য়াম্না মরুওই।
কোক লুথোকপা
চয়োল অমগী মনুংদা শেম্পু নত্ত্রগা অতৈ ক্লিঞ্জিং এজেন্ট (শিকাকাইগুম্বা) শিজিন্নদুনা কোক অসি অমুক নত্ত্রগা অনিরক লুথোক্কদবনি।
মীৎ, নাকোং অমসুং নাতোন শেংদোকপা
- নহাক্কী মীৎ অদু অরুবা ঈশীংনা নুমিৎ খুদিংগী চামথোকউ।
- নাকোংদা নপথী লৈরকই অমসুং মদুনা নুংশিৎ লম্বী (airway) থীংই। মসিনা নাবা ফাউহল্লি। মরম অসিনা চয়োল অমগী মনুংদা নাকোং অসি অমুক্তি লশিংগী বদ (buds) শিজিন্নদুনা শেংদোক্কদবনি।
- নাতোনগী নপশীং অসি কংশিনখ্রগা নপথী ওল্লি অমসুং নাতোন ফুলহল্লি। মরম অদুনা মথৌ তারকপা মতমদা শেংদোক্কদবনি। অঙাংশীংদা লোক থুংবা অমসুং নপ মহি চেল্লকপা মতমদা, নাতোন অদু অমোনবা ফিনা শেংদোক্কদবনি।
চিন শেংদোকপা
- নোংমদা অনিরক, হায়বদি ফমুংদগী হেক তুম্বা হৌগৎলকপা মতমদা অমসুং ফমুং চংদ্রিঙৈ মমাংদা ব্রশ তৌগদবনি। ব্রশ তৌবা মতমদা কয়লা পাউদর, থুম, তুথ পাউদর অসিনচিংবা শিজিন্নরবদি য়াগী মপান্থংবা মরোল অদু খত্তৎপা (scratches) থোকহল্লি।
- চানবা পোৎশক অমা হেক চারবা মতুংদা নচিন অদু অরুবা ঈশীংনা তেংথোকউ। মসিনা চাখিবা চিঞ্জাক্না য়াগী মরক্তা লৈহৌদুনা স্বর নমথিবা, য়ারি চাত্থৎপদগী য়া তিন চাবা থোকহনবদগী থীংই।
- মচি ওইবা চিঞ্জাক চাগদবনি। অথুম্বা পোৎশকশীং, চোকোলেটশীং, আইস ক্রিম অমসুং কেক চাবা হন্থগদবনি।
- নহাক্না য়া তিন চাবা হেক উরকপগা খুদক্তা দেন্টিষ্ট অমগা তান্নগদবনি।
- চাং নাইনা অমসুং মওং চুম্না ব্রশ তৌবগী মেথদ শিজিন্নবনা নহাকপু য়াথী থাংহল্লোই। নহাক্কী য়া চাং নাইনা শেংদোক্নবগীদমক দেন্টিষ্ট অমা তান্নৌ।
উনশাবু য়েংশিনবা
উনশানা মীওইবগী হকচাং অসি পুন্না কুপশিল্লি, ওর্গানশীং ঙাকথোকই অমসুং হকচাংগী টেম্পেরেচর চাং অমদা থম্বদা মতেং পাংই। উনশানা হকচাংগি অমোৎপশীং অসি হুমাংগী খুত্থাংদা মপান্দা পুথোকপদা মতেং পাংই। অশোয়-অরাক লৈবা উনশা অমদা, হুমাংগী গ্লেন্দশীং অদু ব্লোক তৌই অমসুং মসিনা মরম ওইদুনা, উনশা চাত্থৎপা, পোম্বা অমসুং উরিং থোরকহল্লি। নহাক্কী উনশা অদু শেংনা থম্নবগীদমক সাপোন অমসুং অরুবা ঈশীং শিজিন্নদুনা নুমিৎ খুদিংগী ঈরুজগদবনি।
নিম (Neem) অসিসু মহৌশাগী পোৎশক অমা ওইনা উনশা শেংদোকপদা শিজিন্নবা য়াই। মসিগী মেথদ অমদি, হকচাং অসি নিমগী অনংবা মহি (paste)না তৈশিন্দুনা কংহল্লবা মতুংদা ঈরুজথোকপসিনি। অতোপ্পা মওং অমদি, অহিং অমা নিম মনা ঈশীংদা তিংলবা অমসুং ঈশীং অদুনা ঈরুজথোকপসিনি। মসিনা উনশা অদু মাং-তাক্নিংঙাই ওইবা বেক্টেরিয়া অয়াম্বদগী ঙাকথোকই। হকচাং নালহন্নবগীদমক য়াইঙং খজিক্তং ঈশীংদুদা হাপচিনবসু য়াই।
খুৎ হামদোকপা
- ঐখোয়না চাক চাবা, খোং হাম্লবা মতুংদা চামথোকপা, নাতোন শেংদোকপা, শন্থী শেংদোকপগী থবকশীং অসি ঐখোয়গী খুৎ অসি শিজিন্নদুনা পাংথোকই। থবকশীং অসি পাংথোক্লিঙৈ মতমদা, লায়না পোকহনগদবা জর্মশীং অসি খুজিন্দা অমসুং উনশা মথক্তা পক্তুনা লৈহৌই। থবকশীং অসি লোয়রবা মতুংদা অমসুং মরুওইনা চাক থোংদ্রিঙৈ অমসুং চাক চাদ্রিঙৈদা খুৎ (খুদাংগী মথক, খুৎশা অমসুং খুজিনগী মরক্তা) হামদোকপনা লায়না কয়া থোকহনবদগী থীংবা ঙম্মী।
- নহাক্কী খুজিন অদু চাং নাইনা ককউ। খুজিন চিকপা অমসুং নাতোন্দা থিংজিনবা তৌরোইদবনি।
- অঙাংশীংনা লৈখোমদা শান্নগল্লি। মখোয়বু চাদ্রিঙৈদা খুৎ-শা হাম্বা তম্বীগদবনি।
- ঈ, অমাংবা, য়ুং অমসুং অওবা অমসুং হকচাংদগী থোকপা মহি-মনাইশীংগা শোক্নরোইদবনি।
- খোং হাম্লবা অমসুং য়ুং হাল্লবা মতুংদা অরুবা ঈশীংনা ফজনা শেংদোক্তুনা লুনা থমগদবনি। নখুৎ অদু সাপোন্না হামদোকপা কাউরোইদবনি। টোইলেট, বাথরুম অমসুং অকোয়বশিংদু লু-নান্না থম্মু। অহাংবদা খোং হাম্লোইদবনি।
রিপ্রদক্টিভ ওর্গানশীং লু-নান্না থম্বা
নুপা অমসুং নুপী অনিমক্না মখোয়গী রিপ্রদক্টিভ ওর্গানশীং অদু মতম পুম্নমক্তা লু-নান্না থমগদবনি।
- নুপীশীংনা, থাগী খোংকাপ লাক্লিঙৈ মতমদা লু-নানবা, অমোনবা ফি নত্ত্রগা সেনিটরি নেপকিনশিং শিজিন্নগদবনি। নেপকিনশীং অদু য়ামদ্রবদা নোংমদা অনিরক্তি হোংদোক্কদবনি।
- নমথীবা মনমগা লোয়নবা ফিঙৌ (white discharge) চৎলবা নত্ত্রগা রিপ্রদক্টিভ ত্রেক্কী ইনফেক্সন অমহেক্তা লৈবা উবগা খুদক্তা দোক্টরগা তান্নগদবনি।
- শাফবা মওংদা হক্তিন্ননবগীদমক কোন্দোম শিজিন্নগদবনি। রিপ্রদক্টিভ পার্টশীং অদু হক্তিন্নরবা মতুংদা অমসুং মমাংদা শেংদোক্কদবনি।
থোং-থাক্লিঙৈ মতমদা হায়জিন লৈহনগদবনি
চিঞ্জাক্তা অমোৎ-অকায় চংদনবা, ফুদ পোইজনিং থোকহন্দনবা অমসুং লায়না শন্দোকপা ঙমদনবগীদমক মখাদা পীরিবা হায়জিনগী টিপশীং অসি থোং-থাক্লিঙৈদা পাংথোক্কদবনি।
- থোং-থাকফম অমসুং কোল-লিকশীং অদু লু-নান্না থমগদবনি।
- পুম্ল্বা নত্ত্রগা লায়না চেল্লবা চানবা পোৎ-চৈশীং চাবা/ থোংবা তৌরোইদবনি।
- থোং-থাক্ত্রিঙৈদা অমসুং পীজ-পীথক তৌদ্রিঙৈদা নখুৎ শেংনা হামদোক্কদবনি।
- মনা-মশীংনচিংবা চানবা আইটেমশীং শীজিন্নদ্রীঙৈদা ফজনা চামথোক্কদবনি।
- চানবা আইটেমশীং লৈবা মতমদা “বেষ্ট বিফোর”গী তাং খংনবগীদমক লেবেলশীং চেক তৌগদবনি।
- চাকখুমগী অরেম-অপাশীং মফম চানা লংথোক্কদবনি।
মেদিকেল হায়জিন
- বেন্দেজ মওং চুম্না শিজিন্নদুনা দ্রেসিং তৌদুনা অশোক-অপনশীং কেয়র লৌগদবনি।
- হিদাক-লাংথকশীং লৈবা মতমদা এক্সপিয়ারি দেট য়েংগদবনি।
- পামদবা হিদাক-লাংথকশীং শাফবা মওংদা মাংহনখিগদবনি।
- দোক্টর অমগী প্রেস্ক্রিপসন য়াউদনা হিদাক-লাংথকশীং চারোইদবনি।
সোর্স: হেলদি ভিলেজেস – এ গাইদ ফোর কম্যুনিটিজ এন্ড কম্যুনিটি হেলথ ৱার্করস, বাই ৱার্ল্ড হেলথ ওর্গানাইজেসন


text:
ইলেক্ত্রোনিক্স অমসুং আই.তি. মন্ত্রালয়
সি.এস.সি লাখ ৩.৭৫গী খুৎথাংদা মীয়ামদা উমং এপ্প ফংহন্নবা এন.ই.জি.দি অমসুং সি.এস.সি ই-গভর্নান্স সর্বিসেস ইন্দিয়া লিমিতেদকী মরক্তা এম.ও.য়ু খুৎয়েক পীনখ্রে
উমং এপকী খুৎথাংদা দিপার্তমেন্ত ১৪০গী ই-গভর্নান্সকী থবকশিং সি.এস.সিশিংগী ভি.এল.ই.শিংনা মীয়ামদা ফংহনগনি
Posted On:
26 AUG 2020 6:58PM by PIB Imphal
দিজিতেল ইন্দিয়াগী মীয়ামদা শক্তি পীনবা পান্দমশিং ফংবা ঙম্নবা অমসুং ভারত শীনবা থুংনা দিজিতেলগী খুদোংচাবশিং ফংহন্নবা, নেসনেল ই-গভর্নান্স দিবিজন(এন ই জি দি), ইলেকত্রোনিক্স অমসুং আই.তি মিনিস্ত্রি অমসুং সি.এস.সি(কমন সর্বিস সেন্তর) ই-গভর্নান্স সর্বিসেস ইন্দিয়া লিমিতেদকী মরক্তা ২০২০গী অগস্ত ২৬দা এম.ও.য়ু অমা খুৎয়েক পীনখ্রে অমসুং মসিগী পান্দমদি সি.এস.সি লাখ ৩.৭৫গী খুৎথাংদা মীয়ামদা উমং এপ ফংহনবনি। উমং এপকী খুৎথাংদা দিপার্তমেন্ত ১৪০গী ই-গভর্নান্সকী থবকশিং সি.এস.সিশিংগী থবক তৌরিবা ভিলেজ লেবেল ওন্ত্রেপ্রেনিউয়রশিং(ভি.এল.ইশিং)না মীয়াম্না ফংহনগনি।মসিনা স্মার্দফোনশিং লৈতবা নৎত্রগা এপ শীজিন্নবা হৈতবা মীয়াম কান্নবা ফংলগনি। এপ অসিগী মতেংনা মীয়াম্না সরকারগী থবকশিংগী খুদোংচাবা ফংবা হেনগৎহনগনি। উমং এপকী থবকশিং অসি অহেনবা শেনফম তিংদনা সি.এস.সিশিংনা পাংথোকপা ঙমগনি অমসুং এন.ই.জি.দিনা হায়রিবা থবকশিং অসি শেন চঙহন্দনা সি.এস.সিশিংদা ফংহল্লে।
ভারতকী খুঙ্গংশিংদা তোঙান-তোঙানবা ইলেকত্রোনিক্সকী থবকশিং ফংহন্নবা অমসুং দিজিতেল ইন্দিয়াগী মরুওইবা লাল্লোং অমা ওইনা মিনিস্ত্রিগী সি.এস.সি স্কিমগী মখাদা কমন সর্বিস সেন্তরশিং লিংখৎখিবনি। উমং(য়ুনিফাইদ মোবাইল এপ্লিকেসন ফোর নিউ-এজ গভর্নান্স) অসি মোবাইল প্লেতফোর্মগী খুৎথাংদা সরকারগী তোঙান-তোঙানবা দিপার্তমেন্তশিংগী থবকশিংগী খুদোংচাবশিং ফংহন্নবা ময়াম পুম্নমক্কী মফম অমনি। উমং অমসুং সি.এস.সিশিংগী থবকশিং অসিনা দিপার্তমেন্ত ১৪০গী থবক ১০০০ হেন্না উমং প্লেতোফোর্মদা ফংগনি। উমংগা শম্নরিবা দিপার্তমেন্ত ১৪০গী খুদোংচাবশিং ওইনা, শেনফম অমতা তিংদনা মখোয়গী থবকশিং মীয়ামদা ফংহনবা ঙমগনি।
উমং অসি ইলেকত্রোনিক্স অমসুং আই.তি মিনিস্ত্রিগী নেসনেল ই-গভর্নান্স দিবিজন(এন ই জি দি)না পুথোকপনি। মসি ২০১৭গী নবেম্বর ২৩দা প্রধান মন্ত্রীনা লৈবাক মীয়ামদা কৎথোকখি। মসি মাইপাক্না শীজিন্নবা হৌবগা অতেনবা মতমগী মনুংদা, ২০১৮গী ফেবুৱারিদা য়ু.এ.ইগী দুবাইদা পাংথোকপা ৬সুবা ৱাল্দ গভর্নমেন্ত সমিৎতা ‘বেস্ত এম-গভর্নান্স সর্বিস’ য়াওনা মনা ৬ মোবাইল এপ অসিনা ফংখি। উমং শেমগৎপগী পান্দমদি মোবাইল এপ্পা অমগী খুৎথাংদা মীয়ামদা সরকারগী থবকশিং লাইনা ফংহনবনি।
উমং মোবাইল এপ অসি এন্দ্রোইদ, আই.ও.এস, ৱেব ব্রাউজর খুদিংমক অমসুং কাইওএসগী অখন্নবা সর্বিস ৫৭দা ফংগনি। মোবাইল নম্বর ৯৭১৮৩-৯৭১৮৩দা মিস কোল পীরগা নৎত্রগা https://web.umang.gov.in/uaw/i/v/ref দা চঙলগা এপ অসি লৌথবা য়াগনি। উমং এপ করোর ৩.১২ হেন্না লৌথখ্রে। হৌজিক উমংদা কেন্দ্রগী দিপার্তমেন্ত ৭০, রাজ্য ২৬গী রাজ্যগী দিপার্তমেন্ত ৭১গী থবক ১,০১১(কেন্দ্রগী ২৯৪, রাজ্যগী দিপার্তমেন্তশিংগী ৪৪১, বিল পেমেন্তগী ৭১) ফংলে অমসুং মাংলোমদা চঙশিল্লি। উমংদা হৌজিক ফাওবদা থবক করোর ১০০ হেন্না পাংথোকখ্রে অমসুং করোর ২০০ হিৎ তৌখ্রে।
উমং অমসুং সি.এস.সিগী অপুনবা থবকশিং অসিনা লৈবাক অসিগী নাগরিক করোর কয়া শক্তি পীরগনি অমসুং মমাংদা অমুক্তা ওইখিদ্রিবা মওংদা থবক কয়া লাইনা ফংহল্লে।
*****
(Release ID: 1648840)
Visitor Counter : 80


text: মে ১৬, ২০১৬ইং : লৈবাক অসিগী লুপাগী নোটতা সেদ্যুলদা চল্লবা অনৌবা লোলশিংগী ময়েক হাপচিন্নবগী থৌরাং হৌজিকমক্কী ওইনা লৈতে হায়না কেন্দ্রগী শেল থুম মন্ত্রী অরুন জেটলিনা লোকসভাগী এম পি ডাঃ মৈন্যদা চিঠি ইদুনা খঙহল্লকলে হায়রি। মনিপুরী লেঙ্গুয়েজ দিভলপমেন্ট কমিটিনা থোকপা চেরোল অমনা হায় লৈবাক অসিগী লুপা নোটতা মনিপুরী ময়েক হাপ্পা ঙমখিরোই হায়বা ৱাফম অসি মুখ্যমন্ত্রী শ্রী ওক্রম ইবোবী সিংহ অমসুং কমিতি অসিগী প্রেসিদেন্ট শ্রী লৈহাওথাবম শরতন্দ্রদা ডাঃ মৈন্যনা ঙরাং অমুক হন্না খঙল্লকপনি হায়না পাউগী লিখুন অসিনা হায়রি। মসিগী মরুওইবা মরমদি ভারতকী লুপাগী নোটশিংগী চাওবগী চাং অসি পিকপননি। নিংশিংবা য়াই, মনিপুরী লোল ইং কুমজা ১৯৯২ গী আগস্ট তাং ২০ দা ভারত সংবিধানগী ৮শুবা সেদ্যুলদা চনশিনখবনি।


text:
ভারত অসি মীয়ামগী হিংনবগী লম্বী ওইরিবা মখল-মখা কয়াগী মহৌশাগী পোত্থোক মতিক চানা লৈবা লৈবাক অমনি। পোত্থোকশীং অসিগা লোয়ননা হিংলিবা মীওই কাংলুপ কয়াদা ৱাৎত-পাদবা পুন্সি মরেল ফংহন্নবগীদমক পোত্থোকশীং অসি মওং চুম্না শীজিন্নবা য়াম্নমক তঙাইফদে।
ভারত্তা লৌউ-শিংউ অমদি মসিগা মরি লৈনবা থবকশীংনা (ফার্মগী মনুং অমসুং মপান অনিমক) শেন্দোং লৈনা থবক পীবগী মফম য়াম্না চাউই। পাক-চাউবা মাং-তুংগী মরি লৈনবা, মতিক চাবা পোলিসিগী ঙাক্লৌ অমসুং খুদোংথীবা ঙাকথোক্নবা থৌরাংশীং অসি হিরম অসিগী এন্ত্রিপ্রেন্যুওরশীংনা মথৌ তারিবা ক্রিটিকেল সপোর্ট সর্ভিসশীংনি।
লৌউ-শিংউরিবা মীওইশীংনা লমদমদুগী ওইবা টেক্নোলোজিশীং, অনৌবা পুথোক্লিবশীং অমসুং খ্বাইদগী ফবা পাংথোক্কদবা থৌওংশীং শীজিন্নদুনা ফংলক্লিবা লৌশীং-জ্ঞ্যানশীং অদু খংমিন্নবনা অতোপ্পা লৌউ-শিংউবশীংদা পুক্নিং থৌগৎলি অমসুং মশাবু থাজবা লৈহল্লি। অপিকপা অমসুং অনেম্বা থাক্কী লৌউ-শিংউবশীংগী মরক্তা ফজনা লৌশীং-জ্ঞ্যান য়েন্থোক্নবা হায়বসি মতম অসিদা য়াম্না মথৌ তারিবা অমনি।
বিকাসপেদিয়া পোর্টেলগী লৌউ-শিংউ কাখল অসিনা লৌউ-শিংউ অমসুং মসিগা মরি লৈনবা লমশীংদা থবক তৌরিবা ভলুন্টিয়ারশীংনা পীরকপা মরি লৈনবা ঈ-পাউ অমসুং লৌশীংদা য়ুম্ফম ওইবা কন্টেন্ট পীনবা পান্দম থম্লি। ফম্বাক অসিগী মরি লৈনবা মীওই অমা ওইনা, নহাক্না নহাক্কী মীৎয়েং, নহাক্না থেংনরকপশীং খংমিন্নবা, মরি লৈনবা খন্ন-নৈনবশীংদা শরুক য়াবা, অফংবা রিসোর্সশীংদগী নহাক্কী লৌশীং হেনগৎহনবা অমসুং লৌশীং অদু অতোপ্পশীংদা খংহনবা য়াই।
বিকাসপেদিয়া পোর্টেলগী লৌউ-শিংউ কাখল অসিগী মরুওইবা মীৎয়েংফম অসি মখাদা পীরিবা হিরমশীং অসিগা মরি লৈনৈ।
মরু-মরাংশীং, হারশীং অমসুং তিলহাৎ হিদাকশীং য়াউনা মখল-মখা কয়াগী ইনপুটশীং শেম-শাবা অমসুং শীজিন্নবা হায়বসি মফমসিদা নৈনরি।
মখল-মখা কয়াগী মহৈ-মরোংশীং, IPM, খ্বাইদগী নৌবা টেক্নোলোজিশীং, অইং-অশা অমসুং পোৎ-চৈ য়োনবগী পাংথোক্কদবা থৌওংশীং অদু মফম অসিদা পুল্লপ্না শন্দোক্না তাক্লি।
লোক্লবা মহৈ-মরোংশীং শীজিন্ননবা, প্রোসেস তৌনবা অমসুং ফুদ সেফটি ষ্টেন্দর্দশীংগীদমক পুথোক্লবা টেক্নোলোজিশীং মফম অসিদা শন্দোক্না তাক্লি।
শেন্দোংগীদমক ষন, ইরোই, য়াউ, হামেং, থেব অমসুং ওকশীং পুথোকপগী মতাংদা মফম অসিদা নৈনরি
মখল-মখা কয়াগী য়েন-ঙানুশীং শেন্দোংগী ওইনা পুথোকপা অমদি সাইন্টিফিক ওইবা মওংদা থম্বগী মতাংদা মফম অসিদা নৈনরি
য়ুমদা ঙা য়োকপা, খজিং য়োকপা, কোংগ্রেং য়োকপা, লৈতেংগী ওইবা ঙা পুথোকপা, মগুন লৈবা পোত্থোকশীং, মেছিনগী খুৎশু-খুৎলায়শীং, অসিনচিংবশীং অসি য়াউনা ঙা পুথোকপগী মখল-মখা কয়াগী মওং নৈনরি
অপিকপা অমসুং অনেম্বা থাক্কী লৌমীশীংগীদমক চান্নগদবা মখল-মখা কয়াগী লৌউ-শিংউদা য়ুম্ফম ওইবা খোংথাংশীং মফম অসিদা নৈনরি
ৱাৎত-পাদবা ওইহন্নবগী লৌউ-শিংউ, শা-ষন য়োকপা, ঙা য়োকপা, লৌউ-শিংউদা য়ুম্ফম ওইবা খোংথাংশীং, পাক-চাউথোক্নবগী থৌওংশীংদা শীজিন্নরিবা খ্বাইদগী ফবা পাংথোক্কদবা থৌওংশীং অদু হৈ-শিংলবা মীওই অমদি শিজিন্নরিবা মীওইশীংদগী ফংবা কেস ষ্টদি অমসুং এক্সপরিএন্সকুম্না নৈনরি
লৌউ-শিংউ, শা-ষন য়োকপা, ঙা য়োকপা অমদি খুঙ্গংগী মীওইশীংদা থবক পীবগা মরি লৈনবা পোলিসিশীং অমসুং স্কিমশীং নৈনরি
লৌউ-শিংউ অমসুং মসিগা মরি লৈনবা থবক-থৌরমশীং, মখোয়গী অকুপ্পা মরোলশীং হায়বদি থীগদবা শেলফম, কোল্লিবা শরুক, শেল ফংনবগী প্রোসিদ্যুওর অসিনচিংবা কয়া য়াউরিবা মখল-মখা কয়াগী ইন্সুরেন্স প্রদক্টশীং উৎলি
লৌউ-শিংউ অমসুং মসিগা চৎমিন্নরিবা সেক্টরশীংগা মরি লৈনবা মখল-মখা কয়াগী ৱেবসাইটশীং অমসুং পোর্টেলশীংগী লিঙ্কশীং পীরি
লৌউ-শিংউ অমসুং মসিগা চৎমিন্নরিবা সেক্টরশীংগা মরি লৈনবা মখল-মখা কয়াগী ইসুশীং নৈননবা ফম্বাকনি
অকোনবা শেমদোকখিবা : 12/4/2020


text:
হিট ৱেব কন্দিসনশীংদা পাংথোক্কদবা হকশেলগী থৌওংশীং
তৌগদবশীং অমসুং তৌরোইদবশীং
হিট ৱেব কন্দিসনশীংনা ফিজিওলোজিকেল ষ্ট্রেন (physiological strain) থোকহনবা য়াই অমসুং মদুনা শিহনবা ফাউবা য়াই। হিট ৱেব লৈরিঙৈ মতমদা মদুগী ইম্পেক্ট (শাফু) অদু হন্থহন্নবা অমসুং হিট ষ্ট্রোক (heat stroke)না শাথীবা অনা-অয়েক নত্ত্রগা অশি-অনা থোকপা থীংনবগীদমক মখাদা পীরিবা থৌওংশীং অসি য়াম্না কান্নগনি।
তৌগদবশীং
- হিট ৱেব লাক্কদৌরিব্রা হায়বদু খংদোক্নবগীদমক রেডিও তাবীয়ু, TV য়েংবীয়ু, অমসুং লোকেল ৱেদর ফোরকাষ্ট য়েংনবগীদমক ন্যুজপেপর পাবীয়ু।
- ঈশীং মতিক চানা থকপীয়ু অমসুং ঈশীং খৌরাংদ্রবা ফাউবদা য়ারিবমখৈ তোয়না থকপীয়ু।
- অয়াংবা, অঙানবা মচু, অকোম্বা অমসুং চুপশিনবা ঙম্বা (porous) কত্তনগী ফি-রোল শেৎপীয়ু। নুংশাদা চৎপা মতমদা অনোক, ছাতিন/ তুপি, খোংউপ নত্ত্রগা চপ্পল শিজিন্নবীয়ু।
- কোয়বা চৎপা মতমদা, ঈশীং পুদুনা চৎপীয়ু।
- করিগুম্বা নহাক্না মপান্দা থবক তৌবা ওইরবদি, তুপি নত্ত্রগা ছাতিন অমা শিজিন্নবীয়ু অমসুং নহাক্কী নকোক, ঙকশম, মায় অমসুং খোংদা চোৎলি-চোৎলি তৌবা ফি অমা শিজিন্নবীয়ু।
- ORS, নহাক্কী হকচাংবু রি-হায়দ্রেট তৌবদা মতেং পাংবা য়ুমদা শেম্বা মহি-মনাইশীং হায়বদি লসি, টোরানি (চেংহি), চম্প্রা মহি, বত্তরমিল্ক, অসিনচিংবা শিজিন্নৌ।
- হকচাং শোন্থবা, কোক ঙাউবা, কোক চিকপা, ওনিংবা, হুমাং পাখৎপা অমসুং শারৈ হৌবগুম্বা হিট ষ্ট্রোক, হিট রাশ (heat rash) নত্ত্রগা হিট ক্রাম্পশীং (heat cramps)গী খুদমশীং অসি মশক খংজিল্লু। করিগুম্বা নঙোন্দা ৱান্থগে তৌরকপা নত্ত্রগা হকচাং নুংঙাইরক্ত্রবদি খুদক্তা দোক্টর অমদা য়েংথোকহনগদবনি।
- শাশীংবু উরুমদা থম্বীয়ু অমসুং মখোয়দা থক্নবা ঈশীং মরাং কায়না পীবীয়ু।
- নহাক্কী য়ুম অদু ঈংহন্দুনা থম্বীয়ু, পর্দাশীং, সত্তরশীং নত্ত্রগা নুংশাগী পাখল (sunshade) শিজিন্নবীয়ু অমসুং নুমিদাংদা থোংনাউ হাংদোকপীয়ু।
- ফেনশীং, চোৎলি-চোৎলি তৌবা ফি-রোলশীং শীজিন্নবীয়ু অমসুং অঈংবা ঈশীংদা তোয়না ঈরুজবীয়ু।
- থবক মফম (work place) মনাক্তা অঈংবা থক্নবা ঈশীং ফংহনবীয়ু।
- নুংশা মঙালনা হকচাংদা হকথেংননা য়ৈহন্দনবা থবক শুরিবা মীওইশীংদা চেক্সিন-ৱা পীবীয়ু।
- অকনবা থবকশীংদি নোংমগী ঈংথরকপা মতমশীংদা ওইনা পাংথোকপীয়ু।
- মপান্দা শুবা থবকশীংগী ওইনদি মরক্তা পোত্থাবগী মতম অমসুং তোয়বগী চাং অসি হেনগৎপীগদবনি।
- মীরোনবী শীন্মীশীং অমসুং মেদিকেল কন্দিসন অমা লৈবা মীওইশীংদদি হেন্না কুপ্না য়েংশিনবীগদবনি।
তৌরোইদবশীং
- পার্ক তৌরগা থম্বা গারি মনুংদা অঙাংশীং নত্ত্রগা য়ুমশাশীং থম্বীরমগনু।
- নুংশাদা, মরুওইনা নুমিৎয়ুংবা পুং 12.00 অমসুং নুংথিলগী পুং 3.00 ফাউবগী মরক্তা চত্থোকপীরোইদবনি।
- মকশিনবা মচু, অরুম্বা নত্ত্রগা লাকশীনবা ফি-রোলশীং শেৎপীরোইদবনি।
- মপানগী টেম্পেরেচর ৱাংলিঙৈদা অকনবা থবক্তি শুরোইদবনি। পুং 12.00 অমসুং নুংথিলগী পুং 3.00 ফাউবগী মরক্তা য়ারিবমখৈ মপান্দা থবক শুবীরোইদবনি।
- থবক চিনবা মতমদা (peak hours) থোং-থাকপা তৌবীরোইদবনি। থোং-থাকপগী মফম অদুদা নুংশিৎ মরাং কায়না চংনবগীদমক থোং অমসুং থোংনাউশীং হাংদোকপীয়ু।
- হকচাংবু দিহায়দ্রেট তৌগদবা য়ু, চা, কোফি অমসুং কার্বোনেট য়াউবা সোফট দ্রিঙ্কশীং শিজিন্নবীগনু।
- প্রোটিন য়াম্না য়াউবা চিঞ্জাক চাবীরোইদবনি অমসুং চজিক (stale food) চাবীগনু।
তোঙান-তোঙানবা হিট দিসওর্দরশীংগী লাইওংশীং অমসুং ফার্ষ্ট এইদ
সোর্স : NDMA গাইদলাইনস ফোর প্রিপারেসন ওফ এক্সন প্লান – প্রিভেন্সন এন্ড মেনেজমেন্ট ওফ হিট-ৱেব
অকোনবা শেমদোকখিবা : 10/23/2019
0 রেটিংশিং অমসুং 0 কমেন্টশিং
ষ্টারশিংগী মথক্তা রোল তৌ অদুগা রেট পীনবগীদমক্তা ক্লিক তৌবীয়ু
© C–DAC.All content appearing on the vikaspedia portal is through collaborative effort of vikaspedia and its partners.We encourage you to use and share the content in a respectful and fair manner. Please leave all source links intact and adhere to applicable copyright and intellectual property guidelines and laws.


text:
তুরিজম মন্ত্রালয়
কোরোনাভাইরস শন্দোরকপগা মরী লৈননা হোতেল/রেসতুরেন্তশিং ওক্তোবর ১৫, ২০২০ ফাওবা থিংজিল্লগনি হায়বা চেরোল অমত্তা তুরিজম মন্ত্রালয়না থাদোকখিবা লৈতে
Posted On:
22 APR 2020 2:01PM by PIB Imphal
কোরোনাভাইরস শন্দোরকপগা মরী লৈননা হোতেল/রেসতুরেন্তশিং ওক্তোবর ১৫, ২০২০ ফাওবা থিংজিল্লগনি হায়বা শাশিন্নবা চেরোল অমা তুরিজম মন্ত্রালয়গী মিংদা সোসিয়েল মীদিয়াদা চাইথোক্তুনা তুরিজম সেক্তর পুমবদা পাখৎপা পোকহনবগী ৱাফম তুরিজম মন্ত্রালয়না থেংনরে। তুরিজম মন্ত্রালয়না শেংদোক্লি মদুদি “অসিগুম্বা চেরোল অমত্তা তুরিজম মন্ত্রালয়না থোকখিবা লৈতে” অমদি মীয়াম্না অসিগুম্বা অরানবা পাউশিংদা থাজবা থম্লোয়দবনি।
ৱাফম অসিমক মখাগী অসুম্না পি.আই.বি.ফেক্তচেক্তনা শেংদোক্লিঃ
তুরিজম মন্ত্রালয়নসু হান্ননা ৱাফম অসি অরানবনি হায়না সোসিয়েল মীদিয়াদা ফোঙদোকখ্রে অমদি মুম্বাই পুলিসকী সাইবর ক্রাইম য়ুনিত্তা ৱাকৎ অমা থাঙ্গৎখ্রে। পি.আই.বি. ফেক্ত চেক য়ুনিৎনসু নুমিৎ খরগী মমাংদা য়ুম্ফম য়াওদবনি হায়না ফোঙদোকখিবা লৈখ্রে অদুবু পাউজেল অসি অমুক হন্না শন্দোরক্লি। পি.আই.বি.ফেক্তচেক্তনা ঙরাং অমুক্কা হন্না শেংদোক ৱারোল ফোঙদোকখ্রে। অসিগুম্বা পাউজেলশিংবু থাজবিগনু অমদি ওফিসিএল ওইবা ঈপাউখক্তমক থাজবিয়ু হায়না মীয়ামদা নোল্লুকচরি।
(Release ID: 1617141)
Visitor Counter : 108
Read this release in:
Marathi
,
English
,
Urdu
,
Hindi
,
Assamese
,
Bengali
,
Punjabi
,
Gujarati
,
Odia
,
Tamil
,
Telugu
,
Malayalam


text:
লাক্লিবা ফেব্রুৱারী তাং ২৭তা পাঙথোক্কদৌরিবা মেঘালয়া বিধানসভা মীখলগী দমক মীরেপ ওইরিবী নুপী অয়াম্বা লোয়নমক শেলপায়বী ঙাক্তা ওইগদৌরি।
ঙাইত্লাং ধার (এনপিপি) উমরোই কন্সটিট্যুয়েন্সিদগী কারকখিবনি। ইনৌ নৌবা এফিদাভিটকী মতুং ইন্না ঙাইত্লাংগী অপুনবা এসেট লুপা ক্রোর ২৯০ নি। হন্দক মীখল থেংনরিবশিংগী মনুংদা মহাক্না খ্বাইদগী শেলপায়বী নুপী ক্রোরপতি নম্বর ৱান ওইরে। হায়রিবা এসেট অসিদা মশাগী চহী ৪৯শুরবা এমএলএ ঙাইত্লাংগী বিএমদব্লিউ অমসুং তোয়োতা এসইউভি য়াওনা পুন্না মশাগী গাড়ী ১৪৪ লৈরি। মচানুপা দশাখিয়াত লামারে (চহী ২৫) মাউহাতিদগী মীখল থেংনরি। মাগীসু বিএমদব্লিউ অমসুং তোয়োতা এসইউভি য়াওনা পুন্না গারী ১৩ লৈ হায়না পল্লি।
দিকানচি দি সিরা (আইএনসি) মহেন্দ্রগঞ্জ দগী কারকখিবা এমএলএ নি। চীফ মিনিস্টর মুকুল সাংমাগী লোয়নবীনি। শেল পায়বী মীখল থেংনরিবীশিংগী মনুংদা মহাক্না ২শুবা ক্রোরপতিনি। মাগী অপুনবা এসেট লুপা 10,20,27,481 নি। দিকানচিনা মহেন্দ্রগঞ্জদগী অদুগা মপুরোইবা মুকুল সাংমানা অম্পাতি অমসুং সোংসাক সিট অনিদা চোল্লপ মীখল থেংনগনি।
পেলসি স্নাইতাং (বিজেপী)রানিকোরদগীনি। হৌজিক এমএলএ ওইরিবা কংগ্রেসকী মার্টিন এম দেঙ্গোগী মায়োক্তা লেপকদৌরি। ৩শুবা নুপী ক্রোরপতি। ২০১৮গী এফিদেবিত মতুং ইন্না মাগী অপুন্বা এসেট লুপা 9,17,72,001 নি।
গ্রেস মেরী খারপী (পিদিএফ) পিনুর্সলাদগীনি। পিদিএফ কী তিকেট ফংদুনা এনপিপিগী হান্নগী এমএলএ প্রীস্টোন তিনসোংগী মায়োক্তা মীখল থেংনগনি। মরিশুবী নুপী ক্রোরপতি অসিগী অপুন্বা এসেট না লুপা 6,88,56,455 নি।
হাভেরগেইল এদৱৈইন বারে (এনপিপি) রার্সিয়াংদগীনি। মহাক্কী ওইনদি অহানবা মীখলদা থেংনবনি। নুপীলক্তা ৫শুবী ক্রোরপতি কেন্দিদেতনি। মাগী অপুনবা এসেত লুপা 5,31,41,149 নি।
ইভালিনি খারবানি (আইএনদি) মাৱাহাতিদগীনি। বারেগুম্না মাসু অহানবা মীখলদা থেংনবনি। ইন্দিপেন্দেন্ট কেন্দেদিদেত অসি নুপীলক্তা ৬ শুবী ক্রোরপতিনি। মাগী ৬ অপুনবা এসেত লুপা 3,83,85,808 নি।
মেরিয়ান মারিং (বিজেপী) নোংপো দগীনি। অহানবা ওইনা মীখলদা থেংনগদবনি। নুপীলক্তা ৭শুবী ক্রোরপতিনি। অপুনবা এসেত লুপা 3,63,85,000 নি।
আগাথা কে সাংমা (এনপিপি) খা তুরাদগীনি। হান্নগী এমপি আগাথা সাংমা এনপিপিগী নেসনেল প্রেসিদেন্তনি। লোকসভাগী স্পিকার ওইরম্বা পুর্নো এ সাংমাগী মচানুপীনি। নুপী ক্রোরপতিশিংগী মনুংদা মহাক্না ৮শুবা ক্রোরপতিনি। অপুনবা এসেতনা লুপা 2,86,61,306 নি।
মাজেল এম্পারিন লিংদো (আইএনসি) নোংপোক শিলোংদগীনি। লাখপতিদগী ক্রোরপতি ওইরকলবিনি। হন্দক মীখলদা থেংনরিবী নুপীলক্তা ৯শুবী ক্রোরপতিনি। মহাক্কী এসেত লুপা 1,75,47,349 নি।
জুন এলিয়ানা আর মারাক (আইএনদি) দাদেনগ্রেদগীনি। হান্নগী মন্ত্রী ওইরম্বা ক্লেমেন্ট মারাক্কী লোয়নবীনি। নুপীলক্তগী ১০শুবী ক্রোরপতিনি। মাগী অপুনবা এসেটনা লুপা 1,62,21,888 নি।
লখিপুরওনলাইন গী ফেসবুক পেজ লাইক তৌবিউ।
লখিপুরওনলাইন গী ফেসবুক পেজ লাইক তৌবিউ।


text:
আসামগী মুখ্যমন্ত্রী সর্বানন্দ সোনোৱালনা বরাক তুরেলগী মথক্তা শাবা আরসিসি ব্রিজ নম্বর ১/১ বরাক থোং মার্চ তাং ২ থাংজা নুমিত্তা হৌনবী মতুং ইন্না মীয়ামদা খুৎশিন্নখ্রে। এনএলসিপিআরগী মখাদা শিলচর-কুম্ভিরগ্রাম লম্বীগী হান্নগী শিলচর সরদঘাট থোংগা হেক থংননা নেসনেল হাইৱে-৩৭ লম্বীগা ফাওনরিবা থোং অসি অয়ুক্কী পুং রোম তাবা মতমদা মুখ্যমন্ত্রীনা রিবোন কক্তুনা ইনাগুরেত তৌখি। থোং অসিনা হান্নগী ফিভম ফত্রবা সদরঘাট থোংগী মহুৎ শিনগদৌরিবনি। থৌরমদা ঙায়োকলোইশঙ, এক্সাইস অমসুং উমংলোইশঙ মন্ত্রী পরীমল সুক্লবৈদ্য; শিলচরগী এমপি শ্রীমতি সুস্মি
তা দেব; শিলচরগী এমএলএ শ্রী দিলিপ কুমার পাল; উধারবন্দগী এমএলএ মীহির কান্তি সোম; কাটিগোরাগী এমএলএ শ্রী অমর চাঁদ জৈন; সোনাইগী এমএলএ আমিনুল হোক লস্কর; লখিপুরগী এমএলএ শ্রী রাজদীপ গোৱালা; কাছার জিলাগী দিসি লয়া মাদুরী নচিংবা অখন্নবা মীওই কয়ানা থৌরমদা শরুক য়াখি। মতুংদা মুখ্যমন্ত্রীনা শিলচর দিস্ট্রিক্ট লাইব্রেরীগী অনৌবা ওদিটোরিয়াম, পুলিস গ্রাউন্দা স্পোর্টস্ স্টেদিয়াম, আসাম ইউনিভার্সিটিদা স্বামী বীবেকানন্দগী মীংদা বরাক তম্পাক্কী ওইনা কলচারেল রিসার্স সেন্টর, ইটখোলা ঘাটতা দুধপাতিল শিলচর ফাওনগদবা থোং অমগী লোয়ননা মতম কুইনদগী মীয়ামনা খৌরাংনা ঙাইরক্লবা মিনি সেক্রেটারিয়েত অমগীসু যাত্রা হুনবিখি। কাইনথংদা মুখ্যমন্ত্রী শ্রী সোনোৱাল সিলচর পুলিস পেরেদ গ্রাউন্দা পাঙথোকপা মীয়ামগী ওইবা মীফম অমদা শরুক য়াখি।
পাউশিং অসিগা লোয়ননা অতৈ পাউগী দমক গুগল্ প্লে স্টোরদগী ইন্সটোল তৌবিউ Lakhipuronline android app


text:
অঙাংশীংগী মায়োক্তা চত্থবা সেক্সুএল ওফেন্সশীং অসি য়াম্মী অদুবু অপিকপা পর্সেন্টেজ অমখক্তং রিপোর্ট তৌই। ষ্টদি অমগী মতুংইন্না, সর্ভে তৌবা অঙাংশীংগী 53% দি মখোয়গী মপুন্সিদা সেক্সুএল এব্যুজ অমা নত্ত্রগা অমগী মওংদা হেক্তা থেংনৈ। অয়াম্বা থৌদোকশীংদদি, ওফেন্দর অদু ইমুংগী মীওই/ নক্নবা মরি-মতা নত্ত্রগা লোয়নরিবা মীওই অমা ওই। মহৌশানা অসিগুম্বা থৌদোকশীংসিদা ভিক্টিম ওইরিবা অঙাং অদুনা ওফেন্সশিং অসি রিপোর্ট তৌদে। সেক্সুএল এব্যুজনা শোকহল্লবা অঙাং অদুগী মকোক্তা মপুন্সি চুপ্পগী ওইনা দাগ অমা থম্মী। সেক্সুএল্লি এব্যুজ তৌবীরবা অঙাং অমনা কোগনিতিভ ইম্পায়রমেন্ত, ভাইওলেন্ট অমসুং দিপ্রেসন অমসুং এঞ্জাইটি য়াউনা রিস্ক বিহেবিয়রনচিংবা শাথীবা ফলশীং থেংনৈ। ইকাইবা ফাউবা অমসুং মরাল লৈবা ফাউবা অমসুং মী অমগা লৈনবা মরি অমসুং মশানা মশাবু হন্থনা খঞ্জবনচিংবা অসি সেক্সুএল্লি এব্যুজ তৌবীরবা অঙাংশীংদা ফংবা ফলশীংনি।
প্রোতেক্সন ওফ চিলদ্রেন ফ্রোম সেক্সুএল ওফেন্সেস (POCSO) ই-বোক্স অসি অঙাংশীংগী সেক্সুএল এব্যুজ রিপোর্ট তৌনবা ওনলাইন কমপ্লেন্ট বোক্স অমনি। মসি অঙাংশীংনা অসিগুম্বা ক্রাইমশীং অসি কমিসন্দা হকথেংননা রিপোর্ট তৌবদা মতেং পাংনবগীদমক নেসনেল কমিসন ফোর প্রোতেক্সন ওফ চাইল্ড রাইটস (NCPCR)কী খোংথাং অমনি। ওনলাইন কমপ্লেন্ট মেনেজমেন্ট সিষ্টেম অসিনা কোম্না রিপোর্ট তৌবা অমসুং ওফেন্দরশীংবু POCSO এক্ট, 2012গী মখাদা মতম চানা এক্সন লৌবা ঙমহল্লি। ই-বোক্স অসি শিজিন্নবদা য়াম্না লাই অমসুং কমপ্লেন্ত অদুগী অরোন-অথুপ অদু ঙাক্তুনা থম্বদা মতেং পাংগনি।
ষ্টেপ-1
মসিনা এনিমেসন মুভি অমা য়াউবা ৱিন্দো অমগা লোয়নবা পেজ অমদা নেভিগেত তৌগনি। এনিমেসন মুভি অদুনা অঙাং অদুবু মঙোন্দা থোকখ্রিবশীংদু মহাক্কী মরাল নত্তে অমসুং মহাক্না মরাল লৈজরে হায়না খনগদবা নত্তে হায়বগী থাজবা পীগনি অমসুং NCPCR অসি মহাকপু মতেং পাংবীগদবা মরুপ অমনি হায়না খংহনগনি।
ষ্টেপ -2
য়ুজর অদুনা পেজদা লৈরিবা তেঞ্জৈ অদু নম্লবা মতুংদা, মদুনা মহাকপু য়ামদ্রবদা পিকচর ওপশন অমা (হারাসমেন্ট অদুগী কেটেগোরি তাকপা) খলহনগদবা অতোপ্পা পেজ অমদা নেভিগেট তৌগনি।
ষ্টেপ-3
ফোর্ম অদু মোবাইল নম্বর, ই-মেইল অমসুং হারাসমেন্ট অদুগী মওং-মতৌনচিংবা অকুপ্পা মরোলশীংনা মেনশিল্লু অমসুং ‘সবমিট’ বটন অদু নম্মু। অদুদগী কমপ্লেন্ট অদু রেজিষ্টর তৌরে অমসুং য়ুনিক ওইবা ওতো-জেনেরেট তৌবা কমপ্লেন্ট নম্বর অমা উৎলকই।
অঙাংশীংগী মায়োক্তা অসিগুম্বা ওফেন্সশীংসি চত্থরিবশীগি য়েংদুনা, গবর্নমেন্টনা POCSO এক্ট, 20012 অসি, অঙাংশীংনা নুঙাইগদবা মওংগী রিপোর্টিং, ইভিদেন্সকী রেকোর্দিং, ইনভেষ্টিগেসন অমসুং স্পেসিএল কোর্তশীংগী খুত্থাংদা ওফেন্সশীং খোংজেল য়াংনা ত্রাইএল চত্থহন্দুনা, জুদিসিএল প্রোসেসকী থাক খুদিংমক্তা অঙাংদুগী ইন্তরেষ্ট ঙাক্তুনা, মখোয়বু সেক্সুএল এসোল্ট, সেক্সুএল হারাসমেন্ট অমসুং পোর্নোগ্রাফিগী ওফেন্সশীংদগী ঙাকথোক্নবা চৎনহনখিবনি। POCSO এক্টকী মখাদা চহি 18 শুদ্রিবা মীওই অমহেক্তবু অঙাং অমগুম্না মশক খংগনি।
অকোনবা শেমদোকখিবা : 6/11/2020


text:
মণিপুর হোক্কীনা সুশিলা, নিলকান্ত তরাম্না ওকখ্রে
ইম্ফাল, আগস্ট ১৪: বার্মিংহাম কমনওয়েল্থ গেমস ২০২২ দা নুপীগী হোক্কীদা ব্রোঞ্জ মেদেল লৌরকখ্রবী সুশিলা চনু পুখ্রম্বম অমদি নুপাগী হোক্কীদা সিলভর মেদেল ফংলকখ্রবা শংলাকপম নিলকান্ত অনিনা ঙসি ইম্ফালগী বির টিকেন্দ্রজিৎ ইন্টারনেশনেল এয়ারপোর্টত তোঙান-তোঙানবা পুংফমশিংদা হেক থুংলবগা মণিপুর হোক্কীনা শীন্দুনা ওকপগী থৌরম অমা পাঙথোকখ্রে।
ওকপগী থৌরম অদুদা হোক্কী ইন্দিয়াগী ভাইস প্রেসিদেন্ট গ্যানেন্দ্রো নিংঙোম্বম, মণিপুর হোক্কীগী প্রেসিদেন্ট খোইরোম লোয়ালাকপগা লোয়ননা মেম্বারশিংসু শরুক য়াখি। কমনওয়েল্থ গেমস ব্রোঞ্জ মেদেলিস্ট সুশিলা পুখ্রম্বমনা এয়ারপোর্টতগী মহাক্কী পোক্নফম লমদম ইম্ফাল ওয়েষ্টকী থাংমৈবন্দ হিজম দেৱান লৈকাইদা হেক থুংলবগা থাংমৈবন্দ য়ুথ সেন্টারনা শীন্দুনা ওকপগী থৌরম অমসু পাঙথোকখ্রে। থৌরমগা মরী লৈননা লৈকাইগী মীয়াম্না অচম্বা খূদোল পীদুনা সুশিলাবু পূক্নিং থৌগৎখি।
অমরোমদা, পোষ্টারিয়ার হোক্কী একাদেমি মণিপুর (ফাম) না শীন্দুনা থংমৈবন্দদা লৈবা একাদেমি অসিগী শঙলেন্দদা সুশিলা অমদি নিলকান্ত অনীবু ওকপগী থৌরম অমসু পাঙথোকখি। পনবা য়াবদি, ইন্দিয়াগী নুপী হোক্কী টিমনা অষ্ট্রেলিয়াগী মখূৎতা সেমীফাইনেলদা পেনাল্টি শুটআউটতা মায়থীহৌদুনা ব্রোঞ্জ মেদেল ফংহৌখিবনি। ইন্দিয়াগী নুপাগী হোক্কী টিমনা ফাইনেলদা অস্ট্রেলিয়াগী মখূৎতা ০-৭ তা মায়থীহৌদুনা সিলভার মেদেল ফংহৌখিবনি।
সোর্স: হুইয়েন লানপাউ.


text:
ইন্দোনেসিয়ানা য়ুম্বু ওইদুনা চৎথরিবা জকার্তা-পালেম্বাং এসিয়ান গেমস্ কী ফেন্সিংগ…
ইন্দোনেসিয়ানা য়ুম্বু ওইদুনা চৎথরিবা জকার্তা-পালেম্বাং এসিয়ান গেমস্ কী ঙসি (আগষ্…
মাইপাক্লবা ভারতকী সেপাকতক্রৌ তীম (ফোতো কার্টেসিঃসাই টুইটর) ইন্দোনেসিয়াদা চৎথরিব…
ফেন্সিংদা শরুক য়ারিবী কাছারদগী থৌদাম কবিতা দেবী ইন্দোনেসিয়ানা য়ুম্বু ওইদুনা জাক…
বাংলাদেশকী মণিপুরী লক্তগী ইহান হানবা ওইনা বাংলাদেশ সিভিল সার্ভিস (বিসিএস) মায়পা…
ভারতকী প্রধানমন্ত্রী অহুম্লক ওইরম্লবা, বিজেপিগী শক্নাইরবা নেতা, ভারতরত্ন অটল বিহারী…
এন.আর.সি. গী ফাইনেল দ্রাফ্টতা মীং য়াওরক্তবা মীওইশিংনা মখোয়গী মীং করিগীদমক্তা দ্র…


text:
প্রধানমন্ত্রীগী লোইশঙ
ত্রেদ অমসুং কম্মর্স সেক্তরগী স্তেকহোল্দরশিংগা অমসুং মপান লমশিংদা চত্থরিবা ইন্দিয়ন মিসনশিংগী হেদশিংগা ৱারী-ৱতায় শানখিবদা প্রধান মন্ত্রীনা ঙাংখিবগী মনিপুরী ৱাহন্থোক
Posted On:
06 AUG 2021 10:30PM by PIB Imphal
খুরুমজরি,
কেন্দ্রগী কেবিনেত্তা লৈরিবা ঐগী মরুপ মপাং পুম্নমক, এম্বাসেদরশিং, হাই কম্মিশনারশিং, মালেম অসিগী মফম পুম্নমক্তা মথৌ তৌরিবা কেন্দ্র অমসুং রাজ্য সরকারগী ওফিসিয়েলশিং, কম্মর্স অমসুং ইন্দস্ত্রীগী চেম্বরশিং অমসুং তোঙান তোঙানবা এক্সপোর্ত কাউন্সিলশিংগী লিদর পুম্নমক, ইকাই খুম্নরবা অমসুং ইকাই খুম্নরবি পুম্নমক! মসি নিংতম্বগী অমৃত মহোৎসবকী মতমনি। মসিগী মতাং অসি লৈবাক অসিনা মনিং-মখা তম্লকপা চহি ৭৫ মপুং ফারকপদা ঐখোয়না নুংঙাইবা ফোংদোকপগী মতম খক্তা নত্তে; মসিনা ভারতকী শাফবা তুম অমগীদমক ময়েক শেংবা বিজন অমসুং রোদমেপ অমা শেমগৎনবগী খুদোংচাবা অমসু ওইরি৷ ঐখোয়গী এক্সপোর্ত এম্বিসনশিং অসিগীদমক নখোয়গী থৌদাং, নখোয়না শরুক য়াবা অমসুং নখোয়গী ইনিসিয়েতিবশিং অসি য়াম্না মরু ওই৷ ঙসি মালেমগী থাক্তা থোক্লিবা পুম্নমক অসি মফম অসিদা তিল্লিবা মীপুং খুদিংমক্না খঙই হায়বসি ঐনা খঙই৷ ফিজিকেল, তেক্নোলোজিকেল অমসুং ফাইনান্সিয়েল কন্নেক্তিবিতীনা মরম ওইদুনা ঙসিদি মালেম অসি নোংম-নোংমগী পিকশিনলক্লে৷ অসিগুম্বা ফিভম অমদা, ঐখোয়গী এক্সপোর্তশিং অসি হেন্না চাওথোক্নবগীদমক মালেম অসি শিনবা-থুংনা অনৌবা পোজিবিলিতীশিং থোক্লক্লি৷ নখোয়না ঐঙোন্দগী হেন্না এক্সপরিয়েন্স লৈ অমসুং অফ-ফত্তা হেন্না খঙই হায়বসি ঐনা খঙই৷ নাকল অনিমক্কী ৱাখল্লোনশিং এক্সচেঞ্জ তৌননবগীদমক খুদোংচাবা ফংলিবা অসিগীদমক অমসুং ঙসিগী ইনিসিয়েতিবশিং অসিগীদমক নখোয় পুম্নমকপু ঐনা থাগৎলি৷ এক্সপোর্তশিংগী মতাংদা ঐখোয়গী পান্দমশিং অসি ফংনবা নখোয় পুম্নমক্না উৎলিবা থৌদাং, থাজরিবা অমসুং পুক্নিং লুপ্লিবা অসিসু থাগৎনিংঙাইনি৷
মরুপশিং,
গ্লোবেল ইকোনোমীদা ঐখোয়না খ্বাইদগী সেয়র ৱাংনা লৈরিবা অদু ভারতকী মঙাল লৈরিবা ত্রেদ অমসুং এক্সপোর্তশিংননি৷ মালেম অসিগী মফম পুম্নমক্কা ঐখোয়গী ত্রেদ লিঙ্কশিং অমসুং ত্রেদ রুতশিং লৈ৷ ঙসিদি, গ্লোবেল ইকোনোমীদা লৈরিবা অরিবা স্তেক অদু রিক্লেম তৌনবা ঐখোয়না হোৎনবনা, ঐখোয়গী এক্সপোর্তশিংগী থৌদাং অসি য়াম্না মরু ওই৷ পোস্ত-কোবিদ-ৱর্ল্দগী মতমদা, গ্লোবেল সপ্লাই চেনগী মতাংদা কা-হেন্না খন্ন-নৈনবা মতম অমা লাকপা মতমদা, অনৌবা খুদোংচাবশিং অসিদগী খুদোংচাবা লৌহৌনবা ঐখোয়না হোৎনরিবা অদু হেন্না পাক-চাওনা হোৎনগদবনি৷ জি.দি.পি.গী চাদা ২০দি ঐখোয়গী এক্সপোর্তশিংনা কন্সতিত্যুত তৌরি হায়বসি নখোয়না খঙই৷ ঐখোয়গী ইকোনোমী, পোতেন্সিয়েল, মেনুফেকচরিং অমসুং সর্ভিস ইন্দস্ত্রী বেজকী সাইজ অদু খন্দুনা য়েংউ, এক্সপোর্তশিংনা হেন্না-হেন্না চাওখৎলকপা য়াবগী ওইথোকপা চাওনা লৈ৷ লৈবাক অসিনা অত্মনির্ভর ভারত মিসন চৎনবা মতমদা, এক্সপোর্তস মেনিফোল্দা লৈরিবা গ্লোবেল সপ্লাই চেন অদুদা ভারতকী সেয়র হেনগৎহনবা হায়বসিনা পান্দম অমা ওই৷ ঙসিদি, ঐখোয়গী ব্যুজিনেস অসিনা চাওখৎপা ঙম্নবা অমসুং হেন্না পাকথোক-চাওথোকহন্নবা লাক্লিবা ইন্তরনেস্নেল দিমান্দগী মতুং ইন্না ঐখোয়না থবক তৌরি৷ ঐখোয়গী ইন্দস্ত্রীনা খ্বাইদগী ফরবা তেক্নোলোজী শিজিন্নরগনি, ইন্নোবোসনদা মীৎয়েং চংলগনি অমসুং আর. অমসুং দি.দা মহাক্কী সেয়র হেনগৎহল্লগনি৷ হায়রিবা অসি গ্লোবেল ভেল্যু চেনদা ঐখোয়গী সেয়র চাওখৎলক্লবা মতম খক্তদা ফংবা ঙমগনি৷ কম্পিতিসন অমসুং এক্সিলেন্সপু হেন্না পুক্নিং থৌগৎলদুনা, ঐখোয়না সেক্তর খুদিংমক্তা গ্লোবেল চেম্পিয়নশিং শেম-শাদুনা থমগদবনি৷
মরুপশিং, এক্সপোর্তশিং হেনগৎহনবা মতমদা ফেক্তর মরি য়াম্না মরু ওই৷ অহানবদা, লৈবাক অসিদা লৈরিবা মেনুফেকচরিং অসি হেনগৎহনগদবনি অমসুং ক্বালিতেতিবলী কম্পিতিতিবসু ওইহনগদবনি৷ পোৎ অমগী মমলদগী পোৎ অদুগী ক্বালিতীদনা হেন্না মীৎয়েং চংবা অনৌবা ক্লাস অমা মালেম অসিদা লৈরে হায়না ঐখোয়গী মরুপশিংনা হায়খিবা লৈরে৷ অমসুং মসিগী ইসু অসি ঐখোয়না থেংনগদবনি৷ অনিশুবদা, ত্রান্সপোর্তকী মতাংদা লৈরিবা লোজিস্তিক প্লোব্লেমশিং অসিসু অরোইবা অমা পুরক্কদবনি৷ হিরম অসিগী মতাংদা, কেন্দ্র, রাজ্য সরকারশিং অমসুং প্রাইভেৎ প্লেয়রশিংনা মশা-মশাগী থৌদাং অদু লৌগদবনি৷ অহুমশুবদা, সরকার অসিনা এক্সপোর্তরশিংগা অমতা ওইনা খুৎশম্নদুনা থবক তৌমিন্নগদবনি৷ হিরম অসিদা রাজ্য সরকারশিংনা শরুক য়াদ্রবা অমসুং রাজ্যশিংদা লৈরিবা এক্সপোর্তরশিংগী কাউনসিলশিং অসিনা শরুক য়াদ্রবা অমসুং করবার তৌবা মীওইশিংনা আইসোলেদ ৱর্ল্দ অমদা লৈরবা অমসুং মশাগী ওইবা লম্বীদা এক্সপোর্তশিং তৌরবদি ঐখোয়না পাম্লিবা রিজল্তশিং অদু ফংলোই৷ ঐখোয়না কোলাবোরেত তৌদুনা চংশিনমিন্নবা দরকার ওই৷ অদুগা ঙসিগী ইভেন্ত অসিদা মরী লৈনরিবা মরিশুবা ফেক্তর অদুদি ইন্দিয়ন প্রদক্তশিংগী ইন্তরনেস্নেল মার্কেৎ অদুনি৷ হায়রিবা ফেক্তর মরি অসি অমতা ওইনা পুনশিল্লবা মতমদা ভারতকী লোকেল অসি গ্লোবেল ওইবা ঙমগনি অমসুং মালেম অসিগীদমক হেন্না ফবা মওং অমদা মেক ইন ইন্দিয়াগী গোল অদু ফংবা ঙমগনি৷
মরুপশিং,
রাজ্য সরকারশিং অমসুং কেন্দ্র সরকার অনিমক্না ব্যুজিনেস ৱর্ল্দগী তঙাইফদবশিং অদুগী মতুং ইন্না চংশিন্নবা হোৎনরি৷ অত্মনির্ভর ভারত কেম্পেনগী মখাদা, রিলেক্সেসন কয়া অমা কমপ্লাইয়েন্সশিংদা পীখ্রে অমসুং মসিনা মরম ওইদুনা ইকোনোমিক এক্তিবিতীশিং য়াম্না লাইনা চলাইবা য়াহনখ্রে৷ এম.এস.এম.ই.শিং অমসুং অতোপ্পা শোকহল্লিবা সেক্তরশিংদা রিলিফ ওইনা লুপা কোতি লাখ ৩গী ইমর্জেন্সী ক্রেদিৎ লাইন গরেন্তী স্কিম ফংহনখ্রে৷ রিকোভরী অমসুং গ্রোথপু হেন্না পুক্নিং থৌগৎপা ওইনা হন্দক্তা ইকুই কুইদ্রিঙৈদা অতোপ্পা লুপা কোতি লাখ ১.৫গী শেনফম এপ্রুব তৌখ্রে৷
মরুপশিং,
ঐখোয়গী মেনুফেকচরিংগী স্কেল অসি হেনগৎনবা খক্তা নত্তনা গ্লোবেল ক্বালিতী অমসুং ইফিসিয়েন্সীগী লেবেল অদুসু হেনগৎনবা প্রদক্সন লিঙ্ক ইন্সেন্তিব স্কিমনা হোৎনরগনি৷ মসিনা মেদ ইন ইন্দিয়াগী অনৌবা ইকোসিস্তেমদা য়াম্না চাওনা চাওখৎপা পুরক্লগনি৷ মেনুফেকচরিং অমসুং এক্সপোর্তশিংদা লৈবাক অসিনা অনৌবা গ্লোবেল চেম্পিয়নশিং ফংলগনি৷ ঐখোয়না মোবাইল ফোন সেক্তরদা মহাক্কী ইম্পেক্ত থেংনরি৷ চহি তরেৎকী মমাংদা, বিলিয়ন $ ৮রোমগী মমল ওইগদবা মোবাইল ফোনশিং পুশিল্লক্লম্বা অদু হৌজিক্তি বিলিয়ন $ ২দা হন্থখ্রে৷ চহি তরেৎকী মমাংদা, ভারতনা বিলিয়ন $ ০.৩গী মমল ওইগদবা মোবাইল ফোনশিং এক্সপোর্ত তৌরম্মী অদুবু হৌজিক্তি এক্সপোর্ত তৌবগী চাং অদু হেনগৎলক্তুনা বিলিয়ন দোলর ৩ হেল্লে৷
মরুপশিং,
মেনুফেকচরিং অমসুং এক্সপোর্তশিংগা মরী লৈনবা অতোপ্পা প্লোব্লেম রিসোল্ব তৌবা অসিনা সরকারগী মীৎয়েং ওইরি৷ লোজিস্তিকশিংগী মতম অমসুং মমল হন্থহনবা অসিনা কেন্দ্র অমসুং রাজ্য সরকারশিংগী প্রাইওরিতী ওইখ্রে অমসুং ওইদুনা অদুমক লৈগদবনি৷ মসি ফংবা ঙম্ননবগীদমক, ইনফ্রাস্ত্রকচর কন্সত্রক্সন নত্রগা পোলিসী দিসিজন ওইরবসু লেবেল খুদিংমক্তা ঐখোয়না খোঙজেল য়াংনা মাংজিল থানা চংশিনগদবনি৷ ঙসিদি, মল্তিমোদেল কন্নেক্তিবিতীরোমদা ঐখোয়না খোঙজেল য়াংনা চংশিল্লি৷
মরুপশিং,
রেলৱে রুত্তা পোৎ-চৈশিং পুরকপা হৌখ্রে অমসুং পোৎ-চৈগী ভোল্যুমদসু কা-হেন্না হেনগৎলকখ্রে হায়না বঙ্গলাদেশনা মহাক্কী এক্সপরিয়েন্স অদু সেয়র তৌরকখ্রে৷ মরুপশিং, লাইনা-লাইচৎ অসিনা পীরিবা ইম্পেক্ত অসি য়াম্না নেম্না হন্থনবা অমসুং ভাইরস ইনফেক্সন অসি কন্ত্রোল তৌদুনা থম্নবা সরকার অসিনা লেপ্পা-লৈতনা হোৎনরি৷ ঙসিদি লৈবাক অসিদা ভেক্সিনসু খোঙজেল য়াংনা কাপখৎলক্লি৷ ইন্দস্ত্রী অমসুং লৈবাক অসিদা লৈরিবা মীওই খুদিংমক্কী প্রোব্লেম অদু লৌথোক্নবা লৌখৎপা য়াবা খোঙথাং খুদিংমক লৌখৎখ্রে৷ লৌখিবা মতমশিংদা হোৎনরম্বা কয়া অদুগী রিজল্তশিং অদু নহাক্নসু থেংনরি৷ লাইচৎকী মতম অসিনা ঐখোয়গী ইন্দস্ত্রী অমসুং ঐখোয়গী করবারসু ইন্নোবেত তৌখ্রে অমসুং লাক্লিবা অনৌবা চেলেঞ্জশিং অসিগী মতুং ইন্না মখোয়শিংগী মশকপু হোংখ্রে৷ লৈবাক অসিনা মেদিকেল ইমর্জেন্সী লাকপা মতমদা ইন্দস্ত্রী অসিনা মতেং পাংখ্রে অমসুং অমুক হন্না গ্রোথ লাক্নবা হোৎনবদা থৌদাং অমা লৌখ্রে৷ মসিনা মরম ওইদুনা ঙসিদি দ্রগশিং অমসুং ফার্মক্যুকিতেলশিংগা লোইননা, ঐখোয়গী এক্সপোর্তশিংনা লৌউ-শিংউবগুম্বা সেক্তরশিংদা অনৌবা লেবেল অমা য়ৌবা ঙমখ্রে৷ ঙসিদি ঐখোয়না ইকোনোমিক রিকোভরী খক্তদা নত্তনা গ্লোথ ৱাংবগী মতাংদসু পোজিতিব সাইনশিং উবা ফংলি৷ মালেম অসিগী অচৌবা ইকোনোমী কয়া অমনা রেপিদ রিকোভরী খুদমশিংসু উৎলক্লি৷ মরম অদুনা, এক্সপোর্তশিংগীদমক হেন্না চাওবা তার্গেৎশিং থম্নবা অমসুং ফংনবা হোৎনবগী শাফবা মতম অমা ওইরে হায়না ঐনা খল্লি৷ হিরম অসিগী মতাংদা সরকার অসিনা লেবেল খুদিংমক্তা লৌখৎপা য়াবা তঙাইফদবা খোঙথাংশিংসু লৌখৎলি৷ হন্দক্তা ইকুই-কুইদ্রিঙৈদা, সরকার অসিনা এক্সপোর্তরশিংগী মতাংদা অচৌবা ৱারেপ অমা লৌখি৷ ৱারেপ অসিগী মতুং ইন্না, ঐখোয়গী এক্সপোর্তরশিংনা ইন্সুরেন্স কোবরগী মওংদা লুপা কোতি ৮৮,০০০রোমগী চাওরবা শেনফম ফংলগনি৷ মতৌ অসিগুম্না, এক্সপোর্ত ইন্সেন্তিবশিং রেস্নেলাইজিং তৌবা অমসুং মখোয়শিংবু দবল্যু.তি.ও. কমপ্লেন্ত ওইহনবা অসিনা ঐখোয়গী এক্সপোর্তশিংদসু কান্নবা পীরগনি৷
মরুপশিং,
মালেম অসিগী তোঙান তোঙানবা লৈবাকশিংদা করবার তৌদুনা লৈরিবা ঐখোয়গী এক্সপোর্তরশিংনা স্তেবিলিতীগী ইম্পেক্ত অদু য়াম্না ময়েক শেংনা খঙই৷ রেত্রোস্পেক্তিব তেক্সেসন লৌথোক্নবগী ৱারেপ অসিনা পোলিসীশিংদা লৈরিবা কন্সিস্তেন্সী অমসুং ঐখোয়গী কম্মিতমেন্ত অদু উৎলি৷ ভারতকী দিসিসিব ওইবা সরকার অসিনা অনৌবা পোজিবিলিতীশিং চংশিল্লক্নবগী থোং হাংবতা নত্তনা মহাক্কী প্রোমিজশিং অদু ফংনবা হোৎনবগী অচেৎপা ফিরেপ অদুসু লৈ হায়না ইনবেস্তর পুম্নমক্তা ময়েক শেংবা মেসেজ অমা থাই৷
মরুপশিং,
ঐখোয়গী এক্সপোর্ত গোলশিং অসি ফংনবা অমসুং অতোপ্পা রিফোর্মশিং পাংথোক্নবা রাজ্য খুদিংমক্কী অচৌবা স্তেকশিং লৈ৷ ইনবেস্তমেন্তবু ওইরবসু, ব্যুজিনেস তৌবা লাইথোকহনবা নত্রগা লাস্ত মাইল ইনফ্রাস্ত্রকচরবু ওইরবসু রাজ্যশিং অসিগী থৌদাং অসি য়াম্না মরু ওই৷ রিগুলেতরীগী পোৎলুমশিং অসি হন্থহন্দুনা এক্সপোর্তশিং নত্রগা ইনবেস্তমেন্তশিং হেন্না থাদনবা কেন্দ্র সরকারনা রাজ্যশিং অসিগা খুৎশম্নদুনা য়াম্না কন্না হোৎনরি৷ রাজ্যশিং অসিদা এক্সপোর্ত হবশিং শেমগৎপা য়ানবা হেল্দী ওইবা কম্পিতিসন অমা প্রমোত তৌরি৷ জিলা অমমমগী প্রদক্ত অমদা মীৎয়েং চংনবা রাজ্যশিংবু পুক্নিং থৌগৎলি৷
মরুপশিং,
এক্সপোর্তশিংগী মতাংদা লৈরিবা ঐখোয়গী এম্বিসিয়র্স তার্গেৎ অসি হোলিস্তিক অমসুং দিতেল এক্সন প্লান অমগী মতেং খক্তনা ফংবা ঙমগনি৷ হৌজিক লৈরিবা ঐখোয়গী এক্সপোর্তশিং অসি ঐখোয়না এসিলিরেত তৌবা দরকার ওইবতা নত্তনা, অনৌবা প্রদক্তশিং অসিগীদমক ঐখোয়না অনৌবা মার্কেৎ দেস্তিনেসনশিং শেম্নবসু হোৎনগদবনি৷ নখোয়দা ঐনা সজেসন খরা পীবা পাম্মী৷ মপান লমশিংদা চত্থরিবা ঐখোয়গী মিসনশিং অসিনা তাকপা য়াই খুদম ওইনা হায়রবদা করিগুম্বা ঐখোয়না মালেম অসিগী পন্থুংফম অমহুমদা এক্সপোর্ত তৌরবদি, লৈবাক অসিনা মনিং-মখা তম্লকপা চহি ৭৫ মপুং ফারকপা অসিদা ঐখোয়না অনৌবা পন্থুংফম মঙা অমগা হাপচিনবা য়ারোইদ্রা? ঐখোয়না ঙমগনি হায়না ঐনা খল্লি৷ হায়রিবা লৈবাকশিং অসিদা মাংজৌননা এক্সপোর্ত তৌরিবা প্রদক্তশিং অসিগী মথক্তা ঐখোয়গী মিসনশিং অসিনা অনৌবা প্রদক্ত ৭৫গা হাপচিন্নবা ৱারেপ্পা য়ারোইদ্রা? অসিগুম্না, হৌখিবা চহি তরেৎ অসিদা য়াম্না প্রোএক্তিব ওইরকখিবা ইন্দিয়ন দাইস্পোরা অসিনা ঐখোয়না হোৎনরিবশিং অসিদা মতেং পাংদুনা লাক্লি৷ লৈবাক অসিনা মনিং-মখা তম্লকপা চহি ৭৫ মপুং ফারকপা অসিদা এক্সপোর্তকী মতাংদা মরী লৈনবা রাজ্যশিংগা ভর্চুএল সম্মিত অমা পাংথোকপা অমসুং রাজ্যশিংদা ঐখোয়না দাইস্পোরাগী গ্রুপশিং শেম্বা ঙমগনি৷ খুদম ওইনা, বিহার সরকারনা মহাক্কী এক্সপোর্তকা মরী লৈননা সম্মিত অমা শিল্লি৷মসিদা ভারত সরকার, রাজ্য অদুগী এক্সপোর্তরশিং অমসুং মশাগী লৈবাক্তা লৈজরিবা বিহারগী দাইস্পোরা শরুক য়াগদবনি অমসুং মফম অদুদা এক্সপোর্ত তৌবা য়ারিবা পোৎলমশিং অদু ঐখোয়না খন্নবা য়াগনি৷ মসিগী ইনিসিয়েতিব অসিদা দাইস্পোরানা খোইদানা য়ারক্কনি অমসুং অদুগুম্বা প্রদক্তশিং অদু মার্কেতিং অমসুং ব্রান্দিং তৌবদা মতেং পাংবা ঙমগনি হায়না ঐনা খল্লি৷ মসিগী লম্বী অসিদা ঐখোয়গী প্রদক্তশিং মফম কয়া অমগা য়ৌবা ঙমগনি৷ অসিগুম্না, লৈবাক ৭৫দগা এক্সপোর্ত তৌবা য়াবা অসিগুম্বা প্রদক্ত মঙা নত্রগা তরা রাজ্য সরকারশিংনা প্রাইয়োরিতাইজ তৌবা য়াগনি৷ রাজ্যশিংনা মসিগী তার্গেৎ অসি থম্বা ঙমগনি৷ লৈবাক অসিনা মনিং-মখা তম্লকপা চহি ৭৫ মপুং ফারকপা অসিদা ঐখোয়না অনৌবা মেথর্দশিং শিজিন্নদুনা মালেম অসিদা অনৌবা পন্থুংফমশিং পুথোক্নবা হোৎনবা ঙমগনি৷ মালেম অসিনা কা-হেন্না খঙলোইদবা প্রদক্ত কয়া অমা লৈ৷ খুদম ওইনা, ভারতনা শাখিবা অহোংবা এল.ই.দি. বল্ব৷ মালেম অসিদা লৈরিবা লৈবাকশিংনা গ্লোবেল ৱার্মিংগীদমক ৱানরবা অমসুং ইনর্জী সেব তৌনবা হোৎনরিবা মতম অসিদা, ঐখোয়না ঐখোয়গী এল.ই.দি. বল্বশিং অহোংবা মমলশিংদা মপান লমদা এক্সপোর্ত তৌবা ঙমগনি৷ মসিনা হ্যুমেনিতীগী থৌদাং অমসু ওইরগনি অমসুং ভারতনা অচৌবা মার্কেৎ অমদা চংশিনবসু ঙম্লগনি৷ অসিগুম্বা প্রদক্ত কয়া অমা লৈ৷ হৌজিক্তা ঐনা নখোয়দা খুদম অমা পীখ্রে৷ হৌজিক হৌজিক্কি ওইনা, ঐখোয়গী এক্সপোর্তশিংগী তংখায় অমদি মরু ওইবা পন্থুংফম মরি খক্তদা পীরি৷ অসিগুম্না, ঐখোয়গী এক্সপোর্তশিংগী চাদা ৬০দি ইঞ্জিনিয়রিং গুদস, লৈতেংগী নুংশিং অমসুং সনা-লুপা, পেত্রোলিয়ম, কেমিকেল প্রদক্তশিং অমসুং ফার্মক্যুকিতেলশিংগা মরী লৈনৈ৷ দাইবর্সিতী কয়ানা পীক থল্লবা, অখন্নবা প্রদক্তশিং ফংলিবা অসিগুম্বা চাওরবা লৈবাক অসিনা মালেম অসিগী মফমশিংদা য়ৌদ্রিবা অসি ঐখোয়না য়েংশিন্নিংঙাই ওই হায়বসি ঐনা খঙই৷ অসিগুম্বা এনোমেলিশিং অসি ঐখোয়না লৌথোকপা মরু ওই৷ ঐখোয়না ফম্মিন্নদুনা লম্বীশিং পুথোকপা মরু ওই৷ মসিগী ফিভম অসি ঐখোয় অমতা ওইনা পুনশিনদুনা হোংদোক্কদবনি, অনৌবা পন্থুংফমশিং পুথোক্কদবনি অমসুং ঐখোয়গী অনৌবা প্রদক্তশিং অসি মালেম অসিদসু য়ৌহনগদবনি৷ মাইনিং, কোইল, দিফেন্স অমসুং রেলৱেশিংগুম্বা সেক্তরশিং অসি হাংদোক্তুনা, ঐখোয়গী এন্তরপ্রিনরশিংনা পোৎ-চৈশিং অসি হেন্না-হেন্না এক্সপোর্ত তৌনবগী অনৌবা খুদোংচাবশিং লৈ৷ অসিগুম্বা অনৌবা প্রদক্তশিং অসিগীদমক ঐখোয়না ফ্যুচরিস্তিক ত্রাতিজীশিং পুথোকপা ঙমগদ্রা?
মরুপশিং,
ঙসিগী প্রগ্রাম অসিদা শরুক য়ারিবা ঐখোয়গী এম্বাসেদরশিং অমসুং এক্সতর্নেল এফিয়র্স মন্ত্রালয়গী কলিগশিংগী মফমদা ঐনা করিগুম্বা অমা হায়নিংবা পাম্মী৷ নখোয়না ভারতকী মহুৎ শিন্দুনা অতোপ্পা লৈবাক অমদা চৎলুবা মতমদা লৈবাক অদুগী তঙাই ফদবশিং অমসুং দিমান্দশিং অদু নিংথিনা ময়েক শেংনা খঙগনি৷ লৈবাক অদুনা দরকার ওইরিবা দিমান্দ অদু ভারতকী করম্বা মফমনা মেনখৎপা ঙমগনি হায়বসিসু নহাক্না হেন্না খঙগনি৷ হৌখিবা চহি ৭ অসিদা, ঐখোয়না অনৌবা এক্সপরিমেন্ত অমা পাংথোকখ্রে৷ মপান লমগী মিসনশিং থাখ্রিবা মীওইশিংনা অসিনা ভারত্তা হল্লক্লবা মতমদা, মখোয়শিং অদু রাজ্যশিং অদুদা নুমিৎ নিনি-হুমনিগী ওইনা রাজ্য সরকারশিং অদুগা খন্ন-নৈননবা থাদুনা মরী লৈনবা রাজ্য অদুনা মপান লমগী লৈবাক অদুদা পোৎ-চৈশিং এক্সপোর্ত তৌনবগী খুদোংচাবা অদু লৌহৌগনি৷ মসিগী প্রেক্তিস অসি হান্নদগী হৌনা চত্থদুনা লাক্লি৷ ঐখোয়গী এক্সপোর্তরশিং অমসুং কম্মর্স ইন্দস্ত্রী অসিগীদমক নখোয় পুম্নমক অসি অফবা থোং অমনি৷ তোঙান তোঙানবা লৈবাকশিংদা লৈরিবা ইন্দিয়া হাউসসু ভারতকী মেনুফেকচরিং পৱারগী মীহুৎশিং ওইগদবনি হায়না ঐনা হায়বা পাম্মী৷ মতম মতমগী মতুং ইন্না নখোয়না ভারত্তা লৈরিবা মীয়ামশিং অসি লমজিংলবদি এক্সপোর্তশিং তৌবগী চাংসু লাইনা হেনগৎকনি৷ ঐখোয়গী এক্সপোর্তরশিং অমসুং ঐখোয়গী মিসনশিং অসিগী মরক্তা লেপ্পা লৈতনা পাউ ফাওদোক ফাওজিন তৌনবা য়ানবা সিস্তেম অমা শেমগৎনবা ঐনা কম্মর্স মন্ত্রালয়দা হংলগনি৷ মসিগী ভর্চুএল সিস্তেম অসিনা মরম ওইদুনা, ঐখোয়না মসিগী থবকশিং অসি য়াম্না লাইনা তৌবা য়াগনি হায়না ঐনা থাজৈ৷ ঙল্লিঙৈ মতমদা কোইচৎ-চৎতুনা মীফমশিং পাংথোকপা অসি অরুবা অমা ওইরম্মী৷ অদুবু কোরোনাগী মতুংদা, মসিগী চাওরবা ভর্চুএল সিস্তেম অসি মালেম পুম্বনা শিজিন্নরি৷ পার্তীশিং অমসুং স্তেকহোল্দর পুম্নমক্কা লোইননা অপুনবা ইনিসিয়েতিব অমা শেম্ননবা ঐখোয়না হোৎনরিবা অসি হেন্না দিসিসিব ওইরক্ননবগীদমক মসিগী ভর্চুএল সিস্তেম অসি হেন্না-হেন্না শিজিন্নরক্কনি হায়বসি ঐগী থাজবনি৷
মরুপশিং,
ঐখোয়গী এক্সপোর্তশিং অসিদগী ঐখোয়গী ইকোনোমীদা চাওনা কান্নবা লৌহৌনবা লৈবাক অদুদা ঐখোয়না তৎপা নাইদবা অমসুং ক্বালিতী ৱাংবা সপ্লাই চেন অমা ঐখোয়না শেমগদবনি৷ মসিগীদমক ঐখোয়না অনৌবা মরী, অনৌবা পার্তনরশিপ অমা শেম্বা মথৌ তাই৷ ঐখোয়গী এম.এস.এম.ই.শিং, লৌমীশিং অমসুং ঙামীশিং অসিগা পার্তনরশিপ নিংথিনা শেম্ননবা অমসুং ঐখোয়গী স্তার্ত-অপশিং অসি প্রমোত তৌনবা ঐনা এক্সপোর্তর পুম্নমক্তা হায়জরি৷ স্তার্ত-অপশিংগী ফিল্দ অসিদা ঐখোয়গী নহা ওইরিবা জেনেরেসন অসিনা চাওনা কন্ত্রিব্যুত তৌবা ঙমগনি৷ মসিগী ফেক্ত অসিদা এক্সপোর্তর ময়াম অমনা ইনবদি ৱাগনি৷ করিগুম্বা ঙম্লগদি, হিরম অসিগী মতাংদা কম্মর্স মন্ত্রীনা ইনিসিয়েতিবশিং অসি লৌখৎকদবনি৷ ঐখোয়গী স্তার্ত-অপশিং, এক্সপোর্তরশিং অমসুং ইনবেস্তরশিংনা মখোয় মখোয়গী স্ত্রেঙ্গ অদু খঙননবা, মালেমগী মার্কেৎতা পুথোক্ননবা মখোয়শিং অসিগী অপুনবা ৱার্কশোপ অমা শিনগদবনি৷ ঐখোয়না করিগুম্বা ময়াম অমা তৌবা ঙম্বসু য়াই৷ ঐখোয়না মখোয়শিং অসি সপোর্ত তৌগদবনি৷ হেন্না ফবা তেক্নোলোজী শিজিন্নদুনা মতৌ কমদৌনা ক্বালিতী হেনগৎকদগে হায়বগী খুদম অমা ওইনা ঐখোয়গী খোইয়ী সেক্তর অসি হায়বা য়াই৷ অপিকপা খুদম ময়াম অমা ঐনা পল্লিবা অসিগী মরমদি অপিকপা পোৎলমশিং ফাওবনা পৱারহাউস অমা ওইনা ওন্থোরকপা য়াবগীনি৷ খোইয়ী অসি মালেমগী মার্কেৎতা হেন্না মশক খঙহন্নবা হোৎনবদা খোইয়ীগী ক্বালিতী ঙাক্তুনা থম্বা হায়বসি য়াম্না মরু ওই৷ খোইয়ীগীদমক অনৌবা তেক্নোলোজী-বেজ তেস্ত অমা ঐখোয়না শেমগৎখি৷ মসিনা মরম ওইদুনা, হৌখিবা চহিদা ঐখোয়না লিমিয়ন $ ৯৭কী চাংদা খোইয়ী এক্সপোর্ত তৌখি৷ অসিগুম্বা ইন্নোবেসনশিং অসিগুম্না ঐখোয়না ফুদ প্রোসেসিং, উহৈশিং নত্রগা ঙাশিংদা অনৌবা ইন্নোবেসনশিং পুথোকপা য়ারোইদ্রা? ঙসিদি মালেম অসিদা হোলিস্তিক হেল্থকেয়রগী এনবাইরোনমেন্ত অমা লৈরে৷ বেক্ত তু বেসিক্কী এনবাইরোনমেন্ত অমসু লৈরে৷ য়োগনা ভারতপু মালেম অসিদা মশক খঙহল্লে৷ অসিগুম্বা সিনারিও অসিদা, ঐখোয়গী ওর্গানিক এগ্রীকল্চর প্রদক্তশিং অসি মালেমগী পাক-চাওরবা মার্কেৎ অসিদা মফম অমা কনবা ঙম্লিবনি৷ ঐখোয়গী ওর্গানিক প্রদক্তশিং অসি মতৌ কমদৌনা ঐখোয়না য়োকখৎকদগে?
মরুপশিং,
ব্রান্দ ইন্দিয়াগীদমক অনৌবা গোলশিং ফংনবা অনৌবা খোঙচৎ অমা চৎপগী মতম ওইরে৷ ঐখোয়না ক্বালিতী অমসুং রিলাইএবিলিতীগী অনৌবা শকলোন অমা শেমগৎনবগী চপ-চাবা মতম ওইরে৷ মালেম অসিগী মফম খুদিংমক্তা ভারতকী ভেল্যু ৱাংবা প্রদক্তশিং অসি এক্সপোর্ত তৌননবগীদমক ঐখোয়না প্রদক্তশিং অসিদা লেপ্পা-লৈতনা ভেল্যু হাপচিনগদবনি৷ পোৎলমশিং অসিগীদমক মশা-মতোম্তা দিমান্দ লাকচনবা ঐখোয়গী প্রদক্তশিং অসিদা ঐখোয়না লেপ্পা-লৈতনা ভেল্যু হাপচিনবা দরকার ওই৷ ঐখোয়না মসি হোৎনগদবনি৷ হিরম খুদিংমক্তা সরকার অসিনা নখোয়বু সপোর্ত তৌগনি হায়না ইন্দস্ত্রী অসিদা অমসুং এক্সপোর্তর পুম্নমক্তসু ঐনা থাজবা পীরি৷ ভারত পুম্বা অমতা ওইনা চাওখৎমিন্ননবা, অত্মনির্ভর ভারত মতৌ কমদৌনা রিসোল্ব তৌখিবগে হায়বদু ঐখোয়না নিংশিংশি! নখোয় পুম্নমক্তা ঐনা য়াইফ-মঙ্গোল পীরি৷ চয়োল অমগী মতুংদা, ঐখোয়না ভারত্তা অমসুং মালেম অসিগী মফমশিংদা চত্থরিবা মিসনশিং অসিদা ওগস্ত ১৫ পাংথোক্লগনি৷ নিংতম্বগী অমিৃত মহোতসবসু ফোর্মেল্লী ওইনা হৌরগনি৷ লৈবাক অসিনা মনিং-মখা তম্লকপা চহি ৭৫ শুরকপা অসি মালেম অসিদা খঙহন্দুনা ইম্পেক্ত অমা থম্ননবা ঐখোয়গী ওইনা চাওনা পুক্নিং থৌগৎনিংঙাই ওইরবা থৌরম অমনি৷ ২০৪৭তা লৈবাক অসিনা মনিং-মখা তম্লকপা চহি ১০০ শুরক্কদৌরিবা লাক্লিবা চহি ২৫ অসি ঐখোয়গী ওইনদি য়াম্না মরু ওই৷ ঙসিদগী হৌদুনা মীকুপ অমতা মাংহন্দনা রোদমেপ অমগা লোইননা ঐখোয়না মাংলোমদা চংশিনশি৷ ঙসিগী মীফম অসিগী মতুংদা মসিগী রিজোলুসন অসি মাই পাক্না পাংথোকপা ঙমগনি হায়না ঐনা থাজৈ৷ মসিগী থাজবা অসিগা লোইননা, নখোয় পুম্নমক্তা ঐনা মঙ্গোল পীরি৷ নখোয়বু থাগৎচরি৷
দিসক্লেমর: মসি প্রধান মন্ত্রীনা ৱাংখিবা ৱারোল অদুগী চপ-চাবা ত্রান্সলেসন্নি৷ ওরিজিনেল স্পীচ অদুদি হিন্দি লোন্দা ঙাংই৷
*****
(Release ID: 1743786)
Visitor Counter : 101
Read this release in:
English
,
Urdu
,
Marathi
,
Hindi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
অথুবা মতমগী মনুংদা লূপসিগী সভাপতি ঙারিয়াম্বম গৌরচন্দ্র অমসুং জেনরেল সেক্রেটরী থোকচোম কৃষ্ণমোহননা লুচিংবা মীহুৎ কাঙবু অমা দিসপুর চৎননবা অমসুং দিসপুরদা আসামগী গভর্নর, মুখ্যমন্ত্রী উন্নদুনা লুপকী ৱাকৎ খরাগী মতাংদা খন্নরুনবা ৱারেপ্নখি।
মীফমদা লূপকী ৱাকৎশিংগী মরমদা পল্লদুনা ভাইস প্রেসিদেন্ট লাইতোঞ্জম মনিধন, ইঙুদম বিনোদ, ঙাংবম নয়নবাবু, হাজারিময়ুম নন্দমোহন শর্মা, ঙাঙোম রাজেন্দ্র, থেঙুজম সাবিত্রি দেবী নচিংবা মীওইশিংনা ৱা ঙাংখি।
মীফমদা ৱাকৎ কয়াগা লোয়ননা লক্ষীপুরগী এস দি ও (সিভিল) গী অফিসতা তং-তাবা পার্মানেন্ট এস দি ও অমসুং ই এ সি মপুং ফানা থম্বীনবগী মরমদা খন্নখি। ৱাফমশিং অসিগী দমক ৱাকৎ খোংজং চৎথনবসু খন্নখি হায়রি। (লক্ষীপুর-ওনলাইন)


text:
সাইন্স অমসুং তেক্নোলোজী মন্ত্রালয়
কেন্দ্রগী মন্ত্রী দাঃ জিতেন্দ্র সিংহনা হায়রি, ২০২২গী মার্চ ২৩ ফাওবদা কোবিদ-১৯গী জিনোম অমসুং দি.এন.এ.সিক্বেন্সিং লাখ অনিগী মথক্তা তৌখ্রে
ভারত সরকারনা অপুনবা কোবিদ-১৯গী বাইও-রিপোসিতরিশিং ১৭ নোতিফাই তৌখ্রে: দাঃ জিতেন্দ্র সিংহ
Posted On:
30 MAR 2022 5:18PM by PIB Imphal
রাজ্যগী কেন্দ্রগী মন্ত্রী (ইন্দিপেন্দেন্ত চার্জ) সাইন্স অমসুং তেক্নোলোজী; রাজ্যগী মন্ত্রী (ইন্দিপেন্দেন্ত চার্জ) আর্থ সাইন্স; এম.ও.এস. পি.এম.ও., পর্সোন্নেল, পব্লিক গ্রীবেন্সেস, পেন্সনস, এতোমিক ইনর্জি অমসুং স্পেস, দাঃ জিতেন্দ্র সিংহনা হায়খি মদুদি ইন্দিয়ন এস.এ.আর.এস.-সি.ও.ভি.-২ জেনোমিক্স কোন্সোর্তিয়ম (আই.এন.এস.এ.সি.ও.জি.)না দিপার্তমেন্ত ওফ বাইওতেক্নোলোজী (দি.বি.তি.)গা পু্ন্না পাংথোক্তুনা, ২০২২গী মার্চ ২৩ ফাওবদা এস.এ.আর.এস.-সি.ও.ভি.-২গী জিনোমশিং ২,০১,৩৭৩ সিক্বেন্স তৌখ্রে।
ঙসি লোক সভানা হংলকপা ৱাহং অমগী অইবা পাউখুম অমদা, দাঃ জিতেন্দ্র সিংহনা হায়খি, এক্সতেন্সিব সাইন্তিফিক দেলিবেরেসনশিংদা য়ুম্ফম ওইবা দিপার্তমেন্ত ওফ বাইওতেক্নোলোজী (দি.বি.তি.)না ৱার্ল্দ হেলথ ওর্গানাইজেসন (দবল্যু.ঐচ.ও.)গী আর. অমসুং দি. ব্লুপ্রিন্ত লোয়ননা শিন্দোক্তুনা, অমুক্তা থোকখিদ্রিবা কোবিদ-১৯ লায়চৎ নম্থনবা অপুনবা থৌদাং অমগী খোঙথাং লৌখৎখ্রে।
মহাক্না হায়খি, দি.বি.তি.গা লোয়ননা মসিগী পব্লিক সেক্তরগা অন্দর্তেকিং ওইবা বাইওতেক্নোলোজী ইন্দস্ত্রী রিসর্স এসিস্তেন্স কাউন্সিল (বি.আই.আর.এ.সি.)না ‘দি.বি.তি.-বি.আই.আর.এ.সি. কোবিদ-১৯ রিসর্স কোন্সোর্তিয়ম’ হৌদোকখ্রে, হায়রিবা অসিদা ভেক্সিনগা মরী লৈনবা অমসুং মতেং পাংবা ইকোসিস্তেম, স্কেল-অপকী দাইগ্নোস্তিকশিং অমসুং ফেসিলিতীশিং, থেরাপ্যুতিকশিং, দ্রগ রিপর্পোজিং অমসুং মতেং পাংবা ইকোসিস্তেম অমসুং অতোপ্পা বাইওমেদিকেলগী ওইবা য়াওরিবশিংগী রিসর্স অমসুং দিবলপমেন্ত প্রোজেক্তশিং মনুং চল্লি।
ইন্দিয়ন এস.এ.আর.এস.-সি.ও.ভি.-২ জেনোমিক্স কোন্সোর্তিয়ম (আই.এন.এস.এ.সি.ও.জি.) অসিনা কাউন্সিল ওফ সাইন্তিফিক এন্দ ইন্দস্ত্রিএল রিসর্স এন্দ ইন্দিয়ন কাউন্সিল ওফ মেদিকেল রিসর্সকা লোয়ননা বাইওতেক্নোলোজী দিপার্তমেন্ত অমসুং হেলথ অমসুং ফেমিলী ৱেলফিয়রগা পুন্না মরুওইনা লৈবাক শিনবা থুংনা এস.এ.আর.এস.-সি.ও.ভি.-২ ভাইরসকী অপুনবা জিনোম সিক্বেন্সিংগী পান্দমদা হৌদোকখিবনি। নেস্নেল বাইওফার্মা মিসন অমসুং মিসন কোবিদ সুরক্সাগী মখাদা, দিপার্তমেন্ত অসিনা কোবিদ-১৯ ভেক্সিন কেন্দিদেৎকী প্রি-ক্লিনিকেল দিবলপমেন্ত অমসুং কোবিদ-১৯ দাইগ্নোস্তিক কিতশিং, এনিমেল চলেঞ্জ স্তদীজকী খুদোংচাবাশিং, ইম্ম্যুনোজেনিসিতী এসেজকী খুদোংচাবশিং, ক্লিনিকেল ত্রাইয়েল সাইতশিং অসিনচিংবগী মতেং পীবা ঙম্লি।
মন্ত্রীনা খঙহল্লি মদুদি ভারত সরকারনা অপুনবা কোবিদ-১৯গী বাইও-রিপোসিতরিজ ১৭ নোতিফাই তৌখ্রে। হায়রিবশিং অসি দিপার্তমেন্ত ওফ বাইওতেক্নোলোজী (দি.বি.তি.), কাউন্সিল ওফ সাইন্তিফিক এন্দ ইন্দস্ত্রিএল রিসর্স (সি.এস.আই.আর.) অমসুং ইন্দিয়ন কাউন্সিল ওপ মেদিকেল রিসর্স (আই.সি.এম.আর.)গী লেবোরেতরীশিংদা শিল-লাংখি। মসিগী কোবিদ-১৯ বাইও-রিপোসিতরীশিং অসি মখাগী অসিদা লিংখৎখি:
১. আই.সি.এম.আর.- নেস্নেল ইন্সতিত্যুৎ ওফ ভাইরোলোজী, পুনে
২. আই.সি.এম.আর.- নেস্নেল ইন্সতিত্যুৎ ওফ ইরোলোজী ফীল্দ য়ুনিৎ, বেঙ্গলোর
৩. আই.সি.এম.আর.- নেস্নেল ইন্সতিত্যুৎ ওফ ইরোলোজী ফীল্দ য়ুনিৎ, কেরলা
৪. আই.সি.এম.আর.- নেস্নেল ইন্সতিত্যুৎ ওফ কোলেরা এন্দ এন্তরিক দিজিজেজ, কোলকতা
৫. আই.সি.এম.আর.- নেস্নেল ইন্সতিত্যুৎ ফোর ইমপ্লিমেন্তেসন রিসর্স ওন নন-কম্ম্যুনিকেবল দিজিজেজ, জোধপুর
৬. আই.সি.এম.আর.- নেস্নেল ইন্সতিত্যুৎ ওফ মেলারিয়া রিসর্স, দিল্লী
৭. আই.সি.এম.আর.- নেস্নেল ইন্সতিত্যুৎ ওফ এপিদেমিওলোজী, চেন্নাই
৮. আই.সি.এম.আর.- নেস্নেল ইন্সতিত্যুৎ ফোর রিসর্স ইন রিপ্রদক্তিব হেলথ, মুম্বাই
৯. আই.সি.এম.আর.-রিজনেল মেদিকেল রিসর্স সেন্তর, দিব্রুগর
১০. এন.সি.আর. বাইওতেক্ত সাইন্স ক্লস্তর ত্রান্সলেস্নেল হেলথ সাইন্স এন্দ তেক্নোলোজী ইন্সতিত্যুৎ এন্দ রিজনেল সেন্তর ফোর বাইওতেক্নোলেজী, ফারিদাবাদ
১১. ইন্সতিত্যুৎ ওফ লাইফ সাইন্সেস, ভুবনেস্বর
১২. ইন্সতিত্যুৎ ফোর স্তেম সেল সাইন্স এন্দ রিজেনেরেতিব মেদিসিন, বেঙ্গালুরু
১৩. নেস্নেল সেন্তর ফোর সেল সাইন্স, পুনে
১৪. দি.বি.তি. ফন্দেদ বাইওরেপোসিতরী – ইন্সতিত্যুৎ ওফ লিভর এন্দ বাইলিয়রী সাইন্সেস, নই দিল্লী
১৫. সি.এস.আই.আর.- ইন্সতিত্যুৎ ওফ জেনোমিক্স এন্দ ইন্তিগ্রেতিব বাইওলোজী, নই দিল্লী
১৬. সি.এস.আই.আর.- সেন্তর ফোর সেলুলার এন্দ মোলেকুলার বাইওলোজী, হায়দ্রাবাদ
১৭. সি.এস.আই.আর.- ইন্সতিত্যুৎ ওফ মাইক্রোবাইল তেক্নোলোজী, চান্দিগর

(Release ID: 1811666)
Visitor Counter : 42


text:
প্রধান মন্ত্রী নরেন্দ্র মোদী অমসুং মোরিসসকী প্রধান মন্ত্রী প্রবিন্দ কুমার জুগনৌথনা ২০২২গী জনুৱারী ২০দা ভর্চুএল ওইনা মোরিসসতা ইন্দিয়া-এসিসতেদ সোসিএল হাউজিং য়ুনিতস প্রোজেক্ত পুন্না শঙ্গারগনি। শক্নাইরবা অনি অসিনা মোরিসসতা ভারতকী দিবলপমেন্ত সপোর্তকী মখাদা পায়খৎপা সিভিল সর্বিস কোলেজ অমসুং মেগাৱাৎ ৮গী সোলর পি.ভি. ফার্ম প্রোজেক্তশিংসু হৌদোক্কনি।
মেত্রো এক্সপ্রেস প্রোজেক্ত অমসুং অতোপ্পা ইনফ্রাস্ত্রকচর প্রোজেক্তশিংগীদমক ভারত্তগী মোরিসসতা য়ু.এস. দোল্লর মিলিয়ন ১৯০গী লাইন ওই ক্রিদিৎ অমা এক্সতেন্দ তৌবগী এগ্রীমেন্ত অমা; অমসুং স্মোল দিবলপমেন্ত প্রোজেক্তশিং ইমপ্লিমেন্ত তৌবদা য়ান ৱারোল অমসু একচেঞ্জ তৌনগনি।


text:
কম্যুনিকেসন অমসুং ইনফোর্মেসন তেক্নোলোজী মন্ত্রালয়
ইন্দিয়া পোস্তনা পোস্তেল স্কিমশিং চাদা ১০০ খুঙ্গং পুম্নমক য়ৌনবগীদমক ফাইব স্তার ভিলিজ স্কিম হৌদোকখ্রে
গ্রামিন দাক সেবকশিংনা পোস্তেল সর্বিসশিংগী মতাংদা মীয়াম হুপনা খঙহন্নবগীদমক এৱেইয়র্নেস কেম্পেন লুচিংগদৌরি
স্কিমশিংবু লৈবাক শীনবা থুংনা, মহারাস্ত্রগী থৌওং য়েংদুনা পায়খৎকদৌরিঃ সঞ্জয় ধোত্রে
Posted On:
10 SEP 2020 4:18PM by PIB Imphal
দিপার্তমেন্ত ওব পোস্তনা লৈবাক অসিগী খুঙ্গশিংদা গ্লেগশিপ পোস্তেল স্কিমশিং য়ৌহন্নবগীদমক ফাইব স্তার ভিলিজ কৌবা স্কিম অমা হৌদোকখ্রে। স্কিম অসিনা খুঙ্গংগী মনুং হঞ্জিনবা মফমশিংদা পব্লিক এৱেইয়র্নেস অমসুং পোস্তেলগী পোত্থোকশিং অমসুং সর্বিসশিংগগী মরক্তা লৈরিবা অহাংবসিবু মেনশিন্নবা হোৎনগনি। পোস্তেলগী পোত্থোকশিং অমসুং সর্বিস খুদিংমক খুঙ্গংগী থাক্তা ফাইব স্তার ভিলিজ স্কিমগী মখাদা ফংহনগনি অমসুং কৈথেলদা ফংহনগনি অমসুং মীয়াম খঙহনগনি। ব্রাঞ্চ ওফিসশিংনা খুঙ্গংগী মীয়ামদা চঙবা পোস্ত ওফিস ফংহন্নবা মফম অমা ওইহনগনি। ফাইব স্তার স্কিমগী মখাদা পীরিবা স্কিমশিংদিঃ ১) সেবিং বেঙ্ক একাউন্ত, রিকরেন্ত দিপোজিৎ একাউন্ত, এন.এস.সি./কে.ভি.পি. সর্তিফিকেৎ, ২) সুকন্যা সমৃধি একাউন্ত/পি.পি.এফ. একাউন্ত, ৩) ইন্দিয়া পোস্ত পেমেন্ত বেঙ্ক একাউন্তশিংগা শম্নবা ফন্দেদ পোস্ত ওফিস সেবিং একাউন্ত, ৪) পোস্তেল লাইফ ইন্সুরেন্স পোলিসী/ রুরেল পোস্তেল লাইফ ইন্সুরেন্স পোলিসী অমসুং ৫) প্রধান মন্ত্রী সুরকশা বিমা য়োজনা একাউন্ত/ প্রধান মন্ত্রী জীবন বিমা য়োজোনা একাউন্তনি।
করিগুম্বা খুঙ্গং অমনা মথক্তা পল্লিবা স্কিম মরি অসি মপুং ফানা য়ৌহনবা তারবদি, হায়রিবা খুঙ্গং অদু স্তার মরিগী থাক্তা লৈরে, করিগুম্বা খুঙ্গং অমনা স্কিম অহুম মপুং ফাহনবা ঙম্লবদি, খুঙ্গং অদু স্তার অহুমগী থাক্তা লৈরে।
স্কিমসিবু হৌদোক্লদুনা, কেন্দ্রগী কম্ম্যুনিকেসনগী রাজ্যগী মন্ত্রী শ্রী সঞ্জয় ধোত্রেনা হায়খি মদুদি স্কিমশিং অসি মহারাস্ত্রদা অহানবগী চাংয়েংগী ওইনা হৌদোকখি; মফম অসিদা থেংনখিবগীদুগী মতুং ইন্না, লৈবাক শীনবা থুংনা পায়খৎকনি। "পোস্তমেন অমসুং পোস্তেল দিপার্ত্মেন্না মীচম অমগী য়াম্না মরুওইবা শরুক অমা ওইরি। ইন্দিয়া পোস্তনা কোবিদ-১৯গী অরুবা তাংকক লাকপা মতমদা অখন্নবা মওংদা, মখোয়দা হিদাক লাংথক অমসুং শেলগী মতেং পীদুনা মতেং পাংলি। প্রধান মন্ত্রী শ্রী নরেন্দ্র মোদীনা স্কিম অসিবু পীবীবদা নত্তনা মপুং ফানা পায়খৎলিব্রা হায়বদুসু য়েংশিনবীরি। পোস্তেল দিপার্ত্মেন্তনা সরকারগী স্কিমশিংবু থবক ওইনা পায়খৎনবা হোৎনবদা মখোয়গী চাউরবা নেৎৱার্ক অসি শীজিন্নদুনা মরুওইবা থৌদাং লৌরি। পোস্তেল স্কিমশিং অসি য়াম্না সেক্যুর ওইবা দিপোজিৎ পীবীবা অমসুং রিস্ক নেম্না শেন্দোইগী চাং ৱাংনা পীবীবগীদমক খঙনরি।" মন্ত্রীনা হায়খি মদুদি আত্মনির্ভরগী পান্দম ফংনবা লম্বী অসি অসিগুম্বা অপুনবা ওইনা লৌখৎপা স্কিমশিংবু শেলথুম য়াওনা পায়খৎপা থৌরাংশিং ওইগনি।
মহারাস্ত্রগী মফম খুদিংমক স্কিম অসিগী মখাদা কোনশিনগনি। অহৌবদা, মফম খুদিংগী খুঙ্গংগী জিলা/মফম অনী লৌখৎখিঃ নাগপুরদা অকোলা অমসুং ৱাশিম; ঔরাঙ্গবাদতা পর্ভানি অমসুং হিঙ্গোলি; নবি মুম্বাইদা সোলাপু অমসুং পন্ধার্পুরনি। জিল্লা অমমমগী অপুনবা খুঙ্গং ৫০বু চৎলিবা শেনবা চহী ২০২০-২১দা কোনশিনগনি। রিজনেল ওফিসশিংনা কোনশিনগদবা খুঙ্গংশিংবু খঙদোক্কনি।
স্কিম ইমপ্লিমেন্তেসন তীম
স্কিম অসি দিপার্ত্মেন্ত ওব পোস্তকী পোত্থোকশিং য়োন্নবা, সেবিং অমসুং ইন্সুরেন্স স্কিমশিংগীদমক খুঙ্গং অমবু লৌখৎকদবা গ্রামিন দাক সেবক মঙানা পায়খৎকনি। কাংবু অসি মরী লৈনবা ব্রাঞ্চ ওফিস অদুগী ব্রাঞ্চ পোস্ত মাস্তরনা লুচিংগনি। মেল ওবজর্বরনা নুমিৎ খুদিংগী ওইনা কাংবু অসিগী থবক য়েংশিনগনি। কাংবু অসিবু দিবিজনেল হেদ, এসিস্তেন্ত সুপরিন্তেন্দেন্ত পোস্ত অমসুং ইন্সপেক্তর পোস্তনা লুচিংগনি অমসুং য়েনশিনগনি।
কেম্পেন
গ্রামিন দাক সেবক্কী কাংবু অসিনা স্কিমশিং অসিগী মতাংদা য়ুম্থোং খুদিংগী অয়াবা য়াওরবা খুঙ্গংগী মীয়ামদা এৱের্নেস কেম্পেন চৎকনি। পাকশন্না খঙননবগীদমক ব্রাঞ্চ ওফিসশিংগী নোতিস বোর্দতা ই-পাউশিং থেৎকনি। পঞ্চায়ৎ ওফিস, স্কুল, খুঙ্গংগী অনা লাইয়েংশঙ, বস দিপোৎ, কৈথেলগুম্বা মরুওইবা মফমশিংবু একবর্তাইজমেন্তকীদমক শীজিন্নগনি অমসুং চেজাইশিংসু চাইথোক্কনি। কোবিদ-১৯গী চৎন-কাংলোন ঙাক্না অপীকপা মেলাশিংসু শীনগনি।
ত্রেনিং অমসুং মোনিতরিং
স্কিম পুম্নমক কোনশিল্লদুনা তঙাইফদবা ত্রেনিং অমসুং ইনফ্রাস্ত্রকচরশিং খন্দোক্লবা খুঙ্গংশিংগী ব্রাঞ্চ ওফিসশিংদা পীগনি। স্কিম অসিগী খুমাং চাউশিনবগী চাং অমসুং পান্দম ফংবগী চাং সার্কল, রিজনেল অমসুং দিবিজনেলগী থাক্তা য়েংশিনগনি। থাগী খুমাং চাউশিনবগী চাং চীফ পোস্ত মাস্তর জেনরেলনা য়েংশিনগনি।
মহারাস্ত্রা সার্কল অমসুং গোৱাগী চীফ পোস্ত মাস্তর জেনরেল, শ্রী হরিশ চন্দ্র অগ্রৱালনা মহারাস্ত্রগী মন্ত্রীদা ফাইব স্তার ভিলিজ স্কিম মায় পাকহন্দুনা লৈবাক শীনবা থুংনা পায়খৎনবগী লম্বী য়াৎকনি হায়না থাজবা পীখি। দিরেক্তর জেনরেল (পোস্ত) শ্রীমতি স্বতি পান্দেসু ওনাইন্দা হৌদোকপগী থৌরম অদুদা শরুক য়াখি।
*****
(Release ID: 1653152)
Visitor Counter : 95


text:
লখিপুরওনলাইন নিউজ দেস্কঃ
মনিপুরগী পুৱারীদা ১৮৯১ দা শোক্নখিবা এংলো মনিপুর ৱারদা মরৈবাক্কী দমক থৱাই খুবাকতা হাপতুনা লান্থেংনখিবা অথৌবা কয়া বৃটিসনা ফাসিঁ তৌদুনা হাৎখি অদুগা খরনা কালাপানীদা লোই থাখিবা লৈখিদ্রবা অথৌবশিংগী মফমদা ঙরাং নভেম্বরগী তাং ২৩ ত্রিপুরাদসু মীয়াম হুপ্না শ্রদ্ধাঞ্জলি কৎখি। মনিপুরগী নীংতম্বা ঙাকপগী অরোইবা লানফম খোংজোম লালদা মাইথিরবা অথৌবশিংবু ফাদুনা নমথাক্কী ৱায়েল চৎথরগা কালাপানি হায়বদি আন্দামান দা লোই থাখিবসি ১৮৯১ গী নভেম্বরগী তাং ২৩ দনি।
আগরতলাদগী কিলোমিতর ১৫ রোম চৎলগা লৈবা নরায়ন খামর মেজোর চোংথামীয়া কমপ্লেক্সতা নুমিৎ অসিবু নীংশিংদুনা দি চোংথামিয়া ত্রাস্ট, ত্রিপুরা অমসুং দি ইউনাইতেদ চোংথাস, মনিপুর অনিনা খুৎশম্নদুনা থৌরম অমা পাঙথোকখি। থৌরম অদুদা ট্রাস্তকী চেয়ারমেন গুরুময়ুম নিতায় শর্মা না থৌরম মপু ওইরগা সোসিয়েল ৱার্কর গুরুময়ুম গৌরহরি শর্মানা চীফ গেস্ত ওইনা শরুক য়াখি। আগরতলা দগী মরূপ পাউ চে গী জোইন্ত ইদিতর আর কে তরুনজিৎ সিং অমসুং লময়ানবা সংস্থাগী জেনরেল সেক্রেটরী ক্ষেত্রিময়ুম মাধবী দেবী না গেস্ত অফ ওনর ওইখি।
১৮৯১ দা কালাপানি দা লোয় থাখিবা অথৌবা ২২ গী মফমদা লৈ-শু কৎখিবগা লোয়ননা মিনিত ২ তুমিন্না লেপতুনা ইকায় খুম্নবা ফোঙদোকখি। গোভর্ণমেন্তকী রেকোর্দ মতুং ইন্না কালাপানিদা লোয় থাখিবা অথৌবা ২২ গী মনুংদা মেজোর চোংথা মীয়া সু য়াওরি। পনবা য়াবদি মেজোর চোংথা মীয়া খা ত্রিপুরা গী নরায়ন খমরদা অরোইবা য়াহিপ তানখি হায়রি। (PAO ASI YOUTUBE TA YENGBIYU)


text:
পঞ্চায়তী রাজগী মন্ত্রালয়
পঞ্চয়াতি রাজ অমসুং রুরেল দিবলপমেন্তগী য়ুনিয়ন মিনিস্তর নরেন্দ্র সিংহ তোমারনা নেসনেল পঞ্চয়াত এৱার্দস ২০২০ য়েন্থোকখ্রে
খুঙ্গংশিং অত্মানির্ভর ভারত অভিয়ানগী থৱায়নি, খুঙ্গং চাউখৎহন্নবা পঞ্চয়াতকী মীহুৎশিং অমসুং সরপঞ্চশিংগী অচৌবা থৌদাং অমা লৈ- শ্রী তোমার
Posted On:
07 AUG 2020 7:48PM by PIB Imphal
পঞ্চয়াতি রাজ, রুরেল দিবলপমেন্ত অমসুং এগ্রিকলচর অমসুং ফার্মরস ৱেলফিয়ারগী য়ুনিয়ন মিনিস্তর নরেন্দ্র সিংহ তোমারনা হায়খি খুঙ্গং চাউখৎহন্নবা সরপঞ্জশিং অমসুং পঞ্চয়াতশিংগী মীয়ামগী মীহুৎশিংনা মখোয়গী থৌদাং পাংথোক্কদবনি। লৈবাক অসিগী খুঙ্গং খুদিংমক মপুংফানা চাউখৎপগী লম্বীদা লাক্নবা পঞ্চয়াতগী মীহুৎশিংনা লাইরিক তম্বা, হকশেল অমসুং মচি ওইবা চিঞ্জাক্কী মতাংদা থবক তৌগদবনি।
ঙসি নিউ দিল্লিদা ভর্চুএল ওইনা নেসনেল পঞ্চয়াত এৱার্দ য়েন্থোকপগী থৌরমদা মনা ফংলবা পঞ্চয়াতগী মীহুৎশিং থাগৎলদুনা য়ুনিয়ন মিনিস্তরনা হায়খি, মাইপাক্লবা পঞ্চয়াতশিংগী মতৌ তমদুনা মথং চহিদা মনাশিং অসি ফংনবা অতোপ্পা পঞ্চয়াতশিংনা থবক ফজনা তৌগদবনি। ২০২০গী এ্রপ্রিল ২৪দা পাংথোকখিবা নেসনেল পঞ্চয়াতি রাজ নুমিৎতা ৱেবকাস্তকী খুৎথাংদা প্রধান মন্ত্রী নরেন্দ্র মোদীনা লৈবাক অসিগী পঞ্চয়াতকী মীহুৎশিংগা ৱারি শানখি। নেসনেল পঞ্চয়াত এৱার্দকী কাংলুপ অহুমদা মাইপাক্লবশিং - নানাজি দেসমুখ রাস্ত্রিয়া গৌরব গ্রাম সভা পুরুস্কার চাইল্দ ফ্রেন্দলি গ্রাম পঞ্চয়াত এৱার্দ অমসুং গ্রাম পঞ্চয়াত দিবলপমেন্ত প্লান পুরুস্কার ঙসি লাউথোকখি।
মিনিস্তর তোমারনা হায়খি, কোবিদ লাইচৎকী অৱাবা থেংনরিঙৈ চৈরক অসিদা লৈবাক অসিদা অনৌবা মাইওন অমা পীনবা প্রধান মন্ত্রী নরেন্দ্র মোদীনা অত্মানির্ভর ভারত অভিয়ান হৌদোক্লে। মশাগী ওক্নবা পুথোকপা ভারত অমগী ময়াইদা খুঙ্গং অমসুং লৌউ-শিংউদা য়ুম্ফম ওইবা শেন্মিৎলোন অমা লৈরি। অসিগুম্বা ফিবম অসিদা, প্রধান মন্ত্রীগী মঙলানশিং মঙফাউন্নবা পঞ্চয়াতশিংগী মীয়ামগী মীহুৎশিংগী থৌদাং হেনগৎলক্লি। খুঙ্গং খুদিংমক্কী অঙাংশিং স্কুল কাগদবনি, তিকা থাবা অমসুং মচি ওইবা চিঞ্জাক পীজবগী থবক ফজনা চৎথগদবনি, লৌমীশিং লৌউ-শিংউগী মতাংদা ই-পাউ লৌগদবনি, মসি থবক ওইনা পাংথোক্নবা সরপঞ্চশিংনা থবক পায়খৎকদবনি। খুঞ্জাশিংনা সরকারগী স্কিমশিংগী কান্নবা ফংলিবরা হায়বদু সরপঞ্চশিংনা য়েংশিনগদবনি।
পঞ্চয়াতি রাজ মিনিস্ত্রিগী সভামিতবা য়োজনাগী মতাংদা য়ুনিয়ন মিনিস্তরনা হায়খি, স্কিম অসিনা খুঙ্গংগী মীয়ামদা মখোয়না য়ুমদা লৈরিবা লন-থুমশিংগী আইনগী ওইবা চে-চাংশিং পীগনি। য়ুনিয়ন মিনিস্তরনা পঞ্চয়াতি রাজ মিনিস্ত্রিগী মেগাজিন গ্রামোদে সনকাল্প ফোঙখি। মেগাজিন অসিদা পঞ্চয়াতশিংগী অফবা থবকশিং, মাইপাকপগী ৱারিশিং অমসুং দিপার্তমেন্তশিংগী থৌরাংশিংগী মতাংদা মরুওইবা ই-পাউশিং য়াওরি।
ৱেবকাস্তকী খুৎথাংদা পাংথোকপা থৌরম অদুদা উত্তর প্রদেসকী পঞ্চয়াতি অমসুং রুরেল দিবলপমেন্ত মিনিস্তর ভুপেন্দ্র সিংহ চৌধুরি, হিমাচল প্রদেসকী পঞ্চয়াতি অমসুং রুরেল দিবলপমেন্ত মিনিস্তর বিরেন্দ্র কনৱার অমসুং পঞ্চয়াতি রাজ মিনিস্ত্রিগী সেক্রেতরি রাজ শ্রী সুনিল কুমারসু শরুক য়াখি। রাস্ত্রিয়া পঞ্চয়াত এৱার্দকী কাংলুপ অনি হায়বদি-পন্দিৎ দিনদায়াল উপধ্যা পঞ্চয়াত সাসাতিকারন পুরুস্কার অমসুং ই-পঞ্চয়াত পুরুস্কারসু লাউথোকখি। মনা ফংলবা পঞ্চয়াতশিংগী মীয়ামগী মীহুৎশিংনা মখোয়গী পঞ্চয়াতশিংদা পাংথোকখিবা মশক নাইবা থবকশিং খঙহনখি।
**********
(Release ID: 1644323)
Visitor Counter : 68


text:
শিলচর মেহেরপুরদা থোকখিবা লম্বীগী থৌদোক্কী মতুংদা মখা তানা থোকহন্নিংদবা থৌদোক থোক্তনব…
মেঘালোয়গী উমতিয়ারাদগী শিলচর তম্না লাকপগী লম্বীদা বিএসএফ পুদুনা লাকখিবা গারী অমা লো…
শিলচর মেহেরপুরদা ওক্টোবর তাং ৩০, ২০১৯ নুমিদাং থোকখিবা থৌদোক অদুদা অঙাং ১ য়াওনা নুপী…
ইজরাইলদা পাঙথোকপা ফেন্সিং মশান্নদা কবিতা দেবীনা ভারতকী মায় ঙাকখ্রে। ⧭⧪ ➤ ইজরাইল…
ইম্ফালগী ওল্ড এসেম্বলি রোডতা লৈবা মণিপুরী হিন্দি পরিষদকী হোলদা দি কলচরেল ফোরাম মণিপ…
বরাক তম্পাক্কী খোমজিনবা পাউ ২০ - ১০ - ২০১৯ ট্রাইবেল নুপীমচা অমবু ফম্লান…
ভোটর আই দি ওনলাইনদা ভেরিফিকেসন তৌবগী মতম নভেম্বরগী তাং ১৮ ফাওবা শাংদোকহনখ্রে। ইলেকসন ক…
জিও হান্নগী জিও ওইদ্রে! ইনকামিং অমসুং আউটগোইং কোল অনিমক ফ্রি ওইরম্বদু হন্দকতগীদি আউ…
ভারতকীসু মশাগী স্পেস স্তেসন অমা থম্নবা থবক পায়খৎপা হৌরগনি। ভারতকী নোংথকলোন থিজিল্ল…
The DEE Government of Assam is likely to release the Admit Card for Teachers'…
মারাঠী অমসুং হিন্দি ফিল্মগী তায়বঙদা মমিং লৈরবা এক্টর বিজু খোটে লৈখিদ্রে। লৈখিদবা মত…


text:
প্রধানমন্ত্রীগী লোইশঙ
প্রধান মন্ত্রীনা সাইক্লোন ‘তৌকতে’গীদমক শেম শারিবশিং য়েংশিন্নবা অৱাংবা থাক্কী মীফম পাংথোকখ্রে
প্রধান মন্ত্রীনা মকোক থোংবা ওফিসিএলশিংদা খুদোংথিবা থোকহন্দনা মীয়াম হোন্দোক্নবা লৌখৎপা য়াবা খোঙথাং খুদিংমক লৌখৎনবা খঙহনখ্রে
পাৱর, তেলিকম্ম্যুনিকেসন্স, হেল্থ, দ্রিঙ্কিং ৱাতর অসিগুম্বা তঙাই ফদবা সর্ভিস পুম্নমক ফংহন্নবা হোৎনগদবনি: পি.এম.
সাইক্লোন অসিনা মফম ওইরগা খুদোংথিনীংঙাই ওইবা মফমশিংদা হোস্পিতালশিংদা কোবিদ মেনেজমেন্ত তৌবা, বেক্সিন কোল্দ চেন অমসুং পাৱর বেক অপ অমসুং তঙাই ফদবা হীদাক-লাংথকশিং থম্নবা গীদমক অখন্ননা শেম-শাবা মথৌ তাই: পি.এম.
Posted On:
15 MAY 2021 6:51PM by PIB Imphal
প্রধান মন্ত্রী নরেন্দ্র মোদীনা সাইক্লোন “তৌকতে”না ওইহল্লক্লিবা ফীভম অসি লাকশিন্নবা মরী লৈনবা রাজ্যশিং অমসুং কেন্দ্রগী মন্ত্রালয়শিং/এজেন্সীশিংনা শেম-শারিবা অসি য়েংশিন্নবা ঙসি অৱাংবা থাক্কী মীফম অমা পাঙথোকখ্রে।
ইন্দিয়া মেতিরিওরোলোজিকেল দিপার্তমেন্ত (আই.এম.দি.)না সাইক্লোন “তৌকতে” অসিনা পুংদা কিলোমিতর ১৭৫ ফাওবগী নুংশিৎকী খোঙজেলগা লোইননা মে ১৮গী নুমিৎ য়ুংবা/নুমিদাং ৱাইরমদা পোর্বন্দর অমসুং নলিয়াগী মরক্তা লৈবা গুজরাতকী সমুদ্র তোর্বান্দা য়ৌরক্লবা য়াই হায়না ফোঙদোরকখ্রে। মসিনা জুনাগাধ অমসুং গীর সোমনাথতা কা হেন্না কনবা নোং অমসুং সৌরাস্ত্রা কচ্ছ অমসুং দিয়ুগী জিলাশিংগী মফম খরাদা - গীর সোমনাথ, দিয়ু, জুনাগাধ, পোর্বন্দর, দেবভুমি দ্বার্কা, অমরেলি, রাজকোত, জামনগর – য়াম্না অকনবা নোং চুবা য়াওনা গুজরাতকী সমুদ্র তোর্বান্দা লৈবা জিলাশিংদা অকনবা নোং চুহল্লবা য়ান্না লৈ। আই.এম.দি.না মোর্বি, কচ্ছ, দেবভুমি দ্বার্কা অমসুং জামনগর জিলাশিং অসিগী সমুদ্র তোর্বানগী মফমশিংদা এস্ত্রোনোমিকেল তাইদতগী মিতর ২-৩ হেন্না ৱাংবা অমসুং পোর্বন্দর, জুনাগার, দিয়ু, সোমনাথ, অমরেলি, ভাবনগরদা মিতর ১-২ অমসুং গুজরাতকী লেমহৌরিবা সমুদ্র তোর্বানগী জিলাশিংদা মিতর ০.৫তগী মিতর ১ হেন্না ৱাংবা অসিনা মে ১৮গী নুমিৎ য়ুংবা/ নুমিদাং ৱাইরমদা লেন্দফোল তৌবা মতমদা নোংলৈ নুংশিৎকী অকনবা শাফুনা থুমজিনবা য়াই হায়না চেকশিনৱা থমখ্রে। আই.এম.দি.না পুং অহুম খুদিংগী মে ১৩দগী হৌনা মরী লৈনবা রাজ্য পুম্নমক্কী খ্বাইদগী নৌবা ফোর্কাস্তকা লোইননা বেলেতিনশিং থাদোক্লি।
সমুদ্র তোর্বান্দা লৈবা রাজ্য পুম্নমক্কী চীফ সেক্রেতরীশিং অমসুং মরী লৈনবা কেন্দ্রগী মন্ত্রালয়শিং/এজেন্সীশিংদা লেপ্তনা পাউ ফাওনরি হায়না কেবিনেৎ সেক্রেতরীনা ফোঙদোকখ্রে।
গৃহ মন্ত্রালয় (এম.ঐচ.এ.)না ফীভম অসি পুং ২৪ য়েংশিল্লি অমসুং মরী লৈনবা রাজ্য সরকারশিং/য়ু.তি.শিং অমসুং সেন্ত্রেল এজেন্সীশিংদা পাউ ফাওনরি। এম.ঐচ.এ.না রাজ্য পুম্নমক্তা মাংজৌননা এস.দি.আর.এফ.কী অহানবা ইন্সতোলমেন্ত থাদোকখ্রে। এন.দি.আর.এফ.না হিশিং, ত্রী-কত্তরশিং, তেলিকোম ইক্বিপমেন্ত অসিনচিংবা য়াওরবা তীম ৪২ রাজ্য তরুক্তা মাংজৌননা শেম-শাদুনা লৈহনখ্রে অমসুং তীম ২৬না স্তেন্দবাইদা লৈহনখ্রে।
ইন্দিয়ন কোস্ত গার্দ অমসুং নেভীনা রিলিফ, থী-হুম্বা অমসুং রেস্ক্যু ওপরেসনশিংগীদমক জহাসশিং অমসুং হেলিকোপ্তরশিং দিপ্লোই তৌখ্রে। হীশিং অমসুং রেস্ক্যু ইক্বিপমেন্তগা লোইননা এয়র ফোর্স অমসুং আর্মীগী ইঞ্জিনীয়র তাস্ক ফোর্স য়ুনিৎশিং স্তেন্দবাইদা দিপ্লোই তৌদুনা থমখ্রে। নোংচুপ থংবা সমুদ্র তোর্বান্দা হ্যুমেনিতরিয়ন এসিস্তেন্স অমসুং দিজাস্তর রিলিফ য়ুনিৎশিংগা লোইননা জহাস তরেৎ স্তেন্দবাইদা লৈ। নোংচুপ থংবা সমুদ্র তোর্বান্দা সর্ভিলেন্স এয়রক্রাফ অমসুং হেলিকোপ্তরশিংনা সিরিএল সর্ভিলেন্স চত্থরি। ত্রিবেন্দ্রম, কন্নরুর অমসুং অতৈ নোংচুপ থংবা সমুদ্র তোর্বান্দা দিজাস্তর রিলিফ তীমশিং (দি.আর.তি.শিং) অমসুং মেদিকেল তীমশিং (এম.তি.শিং) স্তেন্দবাইদা লৈরি।
পাৱর মন্ত্রালয়না ইমর্জেন্সী রেস্পোন্স সিস্তেমশিং এক্তিবেৎ তৌখ্রে অমসুং মৈ মুৎখিবা থোক্লবদি খুদক্তা মৈ থাবা য়ানবা ত্রান্সফোর্মরশিং, দি.জি. সেৎশিং অমসুং ইক্বিপমেন্তশিংনচিংবা শেম-শাদুনা থম্লি। তেলিকোম মন্ত্রালয়না তেলিকোম তেলিকোম তাৱর অমসুং এক্সচেঞ্জ পুম্নমক তোইনা য়েংশিল্লি অমসুং নেৎৱর্ক য়ারক্তবা য়াওরকপদা শেম্নবা মপুং ফানা শেম শাদুনা লৈরি। হকশেল অমসুং য়াইফ-য়ুম্বাল মন্ত্রালয়না শোকহল্লকপা য়াবা রাজ্যশিং/য়ু.তি.শিংদা হেল্থ সেক্তরনা শোকহল্লবা মফমশিংদা কোবিদকী শেম-শানবা অমসুং রেস্পোন্সকীদমক এদভাইজরী থোকখ্রে। মখোয়না ক্বিক রেস্পোন্স মেদিকেল তীম ১০ অমসুং পব্লিক হেল্থ রেস্পোন্স তীম ৫ ইমর্জেন্সীগী হীদাক-লাংথকশিংগা লোইননা শেম শাদুনা থমখ্রে। পোর্ত, শিপ্পিং অমসুং ৱাতরৱেজ মন্ত্রালয়না শিপ্পিং ভেসেল পুম্নমক শাফনা থম্নবা খোঙথাংশিং লৌখৎখ্রে অমসুং ইমর্জেন্সী ভেসেলশিং (তগস) দিপ্লোই তৌখ্রে।
এন.দি.আর.এফ.না খুদোংথিনীংঙাই ওইবা মফমশিংদগী মীয়াম হোন্দোক্নবা মখোয়না শেম শারিবা অসিদা রাজ্যগী এজেন্সীগী মতেং পাংলি অমসুং নোংলৈ-নুংশিৎনা ওইহল্লকপা ফীভম করম্না লাকশিনগনি হায়বগী মতাংদা কম্ম্যুনিতী এৱের্নেস কেম্পেন লেপ্তনা পাঙথোক্লি।
য়েংশিল্লবা মতুংদা প্রধান মন্ত্রীনা মকোক থোংবা ওফিসরশিংদা রাজ্য সরকারশিংনা মীয়ামবু খুদোংথিবা থোকহন্দনা হোনদোক্নবা লৌখৎপা য়াবা খোঙথাং খুদিংমক লৌখৎনবা অমসুং পাৱর, তেলিকম্ম্যুনিকেসন্স, হেক্থ, দ্রিঙ্কিং ৱাতর অসিনচিংবা তঙাই ফদবা সর্ভিস পুম্নমক্তা অকাইবা পীদনবা অমসুং করিগুম্বা মখোয়দা অমাং অতা থোরকপদা খুদক্তা শেমজিন-শাজিন্নবা পাউতাক পীখ্রে। হোস্পিতালশিংদা কোবিদ মেনেজমেন্তগী, বেক্সিন কোল্দ চেন অমসুং অতৈ মেদিকেল ফেসিলিতীশিং অসিদা পাৱর বেক অপ থম্নবা অমসুং তঙাই ফদবা হীদাক-লাংথকশিং থম্নবা অমদি ওক্সিজেন তেঙ্করশিং পুথোক-পুশিন তৌবদা অপনবা থোক্তনবা অখন্ননা শেম শানবা মহাক্না মখোয়দা মখা তানা পাউতাক পীখ্রে। মহাক্না কন্ত্রোল রুমশিং পুং ২৪ মথৌ তৌনবসু খঙহনখ্রে। মহাক্না হায় জামনগরদা ওক্সিজেন সপ্লাই তৌবদা য়ারিবা মখৈ অপনবা থোক্তনবা অখন্ননা য়েংশিনবা মথৌ তাই হায়নসু ফোঙদোকখ্রে। মহাক্না মতম চানা সেন্সিতাইজেসন তৌনবা অমসুং তেংবাং পীবগী খোঙথাংশিংগী মতাংদা মফম অদুগী মীফম শরুক য়াহনবা মথৌ তাই হায়নসু ফোঙদোকখ্রে।
মীফম অদুদা গৃহ মন্ত্রী, এম.ও.এস. হোম, পি.এম.গী প্রিন্সিপল সেক্রেতরী, মন্ত্রালয়শিং/হোম বিভাগকী সেক্রেতরীশিং, সিভিল এভিএসন, পাৱর, তেলিকোম, শিপ্পিং, ফিশরীজ, এন.দি.এম.এ.গী মেম্বরশিং অমসুং মেম্বর সেক্রেতরী, চিয়রমেন, রেলৱেজ বোর্দ, এন.দি.আর.এফ. অমসুং আই.এম.দি.গী দিরেক্তর জেনরেলশিং অমসুং পি.এম.ও., এম.ঐচ.এ. অমসুং আই.এম.দি.গী মকোক থোংবা ওফিসরশিংনা শরুক য়াখ্রে।
*****
(Release ID: 1718951)
Visitor Counter : 90
Read this release in:
Kannada
,
Tamil
,
Telugu
,
Marathi
,
English
,
Urdu
,
Hindi
,
Bengali
,
Assamese
,
Punjabi
,
Gujarati
,
Odia
,
Malayalam


text:
মণিপুর অমসুং খা নোংপোক এসিয়াগী লমদমশিংগা চৎথোক চৎশিন তৌবা য়ানবগী থৌরাং ওইনা নভেম্বর…
মণিপুরী সাহিত্য পরিষদ ইম্ফালনা কুমজা ২০১৯ গী ওইনা মণিপুরী সাহিত্যগী তোঙান তোঙানবা ল…
কলা ভূষণ (ৱারী লীবা) উপাধি | মণিপুরী সাহিত্য পরিষদ, ইম্ফালনা ২০১৯ চহীগী ওইনা সাহিত…
মতম কয়াগী মমাংদগী মীয়ামনা খৌরাংনা ঙাইনরকপা ইম্ফাল-জিরি হেলিকোপ্তর সার্ভিস সেপ্তেম্…
Literally translated from Manipuri, Ema Keithel means mothers’ market. Wholly operated…
রিছার্স অমসুং ইন্নোভেসন অসি খুন্নাইদা মীয়ামনা মায়োক্নরিবা সমস্যাশিং কোকহন্নবগী লমদ…